text:
INGINGO YO KU GIFUBIKO
Ese wakwizera ibivugwa mu itangazamakuru?
ABANTU benshi bashidikanya ku byo basoma n’ibyo bumva mu makuru. Urugero, mu mwaka wa 2012, isosiyete yo muri Leta Zunze Ubumwe za Amerika ikora iperereza, yakoze ubushakashatsi kuri iyo ngingo. Abantu babajijwe niba bizera ko amakuru atangazwa mu binyamakuru, kuri televiziyo no kuri radiyo ahuje n’ukuri, atabogamye cyangwa ko yuzuye. Abagera kuri 6 ku 10, baravuze bati “icyizere ni gike,” cyangwa bati “nta na gike.” Ese kuba abantu batizera ibivugwa mu makuru, byaba bifite ishingiro?
Abanyamakuru benshi n’ibigo bakorera bagirana amasezerano yo gutangaza amakuru y’ukuri kandi yuzuye. Ariko hari impamvu zishobora gutuma tutizera ayo makuru. Reka dusuzume zimwe muri zo.
IBIGO BY’ITANGAZAMAKURU. Hari ibigo bike ariko bikomeye biba bifite amakuru y’ingenzi. Ibyo bigo bigira uruhare rukomeye ku birebana n’ubwoko bw’amakuru atangazwa, uko atangazwa n’urugero atangazwamo. Kubera ko ibyinshi muri ibyo bigo biba bigamije inyungu, amakuru bitanga aba ashingiye ahanini ku nyungu z’amafaranga bifitemo. Inkuru zishobora gutuma ba nyir’ibyo bigo bahomba, zishobora kudatangazwa.
UBUTEGETSI. Amakuru menshi yibanda ku banyapolitiki n’ibyo za leta zikora. Leta ziba zishaka gushishikariza abaturage kwitabira gahunda zayo no gushyigikira abategetsi bazo. Kubera ko ibigo by’itangazamakuru bikura amakuru mu bategetsi, hari igihe abanyamakuru n’abategetsi bakorana.
AMATANGAZO YAMAMAZA. Mu bihugu byinshi, kugira ngo ibigo by’itangazamakuru bikomeze gukora bigomba kuba bibona amafaranga, kandi hafi ya yose ava mu matangazo yo kwamamaza. Muri Amerika, amatangazo yamamaza yinjiriza ibinyamakuru bimwe na bimwe amafaranga ari hagati ya 50 na 60 ku ijana by’amafaranga yose byinjiza. Mu bindi binyamakuru ho, ayo matangazo yinjiza 80 ku ijana naho kuri radiyo na televiziyo z’ubucuruzi akinjiza 100 ku ijana. Birumvikana kandi ko abamamaza baba badashaka gutera inkunga ibiganiro cyangwa porogaramu byahesha isura mbi ibicuruzwa byabo cyangwa isosiyete yabo. Iyo batishimiye ibiganiro cyangwa amakuru bitangazwa n’ikigo runaka, bashobora kwamamariza ahandi. Ku bw’ibyo, abayobozi b’ibigo by’itangazamakuru ntibasohora inkuru ishobora guhesha isura mbi abaterankunga babyo.
UBURIGANYA. Abanyamakuru bose si ko ari inyangamugayo. Bamwe muri bo bahimba inkuru. Urugero, mu myaka mike ishize, umunyamakuru wo mu Buyapani yashatse kwerekana ukuntu abaturage bo mu mugi wa Okinawa bangiza ibibuye byo mu nyanja biba byarakomotse ku bisigazwa by’inyamaswa. Amaze kubona ko nta na kimwe muri byo cyangiritse, yangije bimwe muri byo arangije arabifotora. Nanone, abanyamakuru bashobora kugira ibyo bahindura ku mafoto kugira ngo bajijishe abantu. Ikoranabuhanga mu guhindura amafoto ryateye imbere cyane, ku buryo hari ibyo bahindura ukaba rwose udashobora kubitahura.
KUGOREKA UKURI. Nubwo ukuri kw’amakuru runaka kuba kwigaragaza, abanyamakuru bashobora kuyerekana cyangwa bakayavuga bakurikije uko babona ibintu. Bashobora kwemeza ibiri bushyirwe mu makuru n’ibyo bari buvanemo. Urugero, ikipe y’umupira w’amaguru ishobora kuba yatsinzwe ibitego bibiri. Uko ni ukuri udashobora kugira icyo uhinduraho. Ariko umunyamakuru ni we ubwe ushobora gusobanura impamvu zitandukanye zatumye iyo kipe itsindwa.
INKURU ITUZUYE. Akenshi iyo abanyamakuru bashaka ko inkuru ishishikaza abantu, hari ibintu bimwe na bimwe bakuramo, bishobora kuba bitumvikana cyangwa bigateza urujijo. Ibyo bituma inkuru ibamo amakabyankuru cyangwa ugasanga ituzuye. Amakuru y’ingenzi ashobora kwirengagizwa, bitewe n’uko hari igihe abanyamakuru baba basabwa kuvuga inkuru mu munota umwe cyangwa urengaho gato.
GUPIGANWA. Kubera ko umubare wa za televiziyo wagiye wiyongera mu myaka mirongo ishize, igihe abantu bamara bareba umurongo runaka wa televiziyo cyaragabanutse cyane. Kugira ngo televiziyo zimwe na zimwe zikomeze gushishikaza abantu bazireba, zihatira guhitisha ibiganiro cyangwa imyidagaduro utasanga ku zindi televiziyo. Hari igitabo cyagize icyo kibivugaho kigira kiti “ibiganiro byo kuri televiziyo bisigaye bigizwe ahanini n’amafoto cyangwa amashusho y’ibintu bikura abantu umutima cyangwa bikabashishikaza, n’inkuru ziba ari ngufi cyane ku buryo zirangira uzireba atararambirwa.”
AMAKOSA. Abanyamakuru na bo bakora amakosa nk’abandi bantu bose. Amagambo yanditswe nabi, akitso katari mu mwanya wako n’amakosa y’ikibonezamvugo, bishobora gutuma interuro yumvikana uko itari. Hari n’igihe batagenzura inkuru babyitondeye. Kubera gusiganwa n’igihe, hari ubwo umunyamakuru ashobora kwibeshya ku mibare, wenda aho kwandika 10.000 akandika 100.000.
KWIBESHYA. Mu buryo bunyuranye n’uko abantu bamwe babyibwira, kubara inkuru nta kwibeshya ntibyoroshye. Ushobora gusanga ikintu iki n’iki ari ukuri uyu munsi, ejo hakagira ukivuguruza. Urugero, kera abantu bibwiraga ko izuba n’indi mibumbe bigaragiye isi. Ariko ubu tuzi ko isi ari yo izenguruka izuba.
Gushyira mu gaciro ni ngombwa
Nubwo byaba byiza tudahise twizera ibivuzwe mu makuru byose, ibyo ntibisobanura ko ibivugwamo byose biba ari ibinyoma. Ibanga nta rindi, ni ugushungura ibyo tubwirwa mu makuru, ari na ko twirinda gukabya kubijora.
Bibiliya igira iti “mbese ugutwi si ko kugerageza amagambo, nk’uko urusenge rw’akanwa rwumva ibyokurya?” (Yobu 12:11). Reka turebe bimwe mu bintu byadufasha gushungura ibyo twumva cyangwa dusoma.
UWATANGAJE INKURU: Ese iyo nkuru yavuye ahantu hizewe, ku muntu uzwi cyangwa ikigo kizwi? Ese iyo porogaramu cyangwa ikinyamakuru bizwiho gutangaza inkuru zitabogamye cyangwa bishyiramo amarangamutima? Ni nde wishyura abatangaje ayo makuru?
INKOMOKO: Ese iyi nkuru yakorewe ubushakashatsi? Ese haba hari abandi bayemeza? Ese abayitanze barizewe kandi birinda kubogama? Ese ibyo bavuga bishyize mu gaciro cyangwa byagiye bihindurwa kugira ngo bishyigikire igitekerezo kimwe?
INTEGO: Ibaze uti “ese intego y’ibanze y’iyi nkuru ni ukugira icyo itwungura cyangwa ni ukuturangaza gusa? Ese aho ntiyaba igamije gushyigikira ikintu runaka cyangwa gutuma kigurishwa?”
UKO INKURU ITEYE: Iyo utangaza inkuru avuze arakaye cyangwa ajora, biba byumvikanisha ko ifite uwo yibasira kandi ko ibogamye.
KUTAVUGURUZANYA: Ese ibimenyetso bitangwa kuri iyo nkuru, bihuje n’ibyatanzwe mu bindi binyamakuru? Mu gihe inkuru zivuguruzanya ugomba kuba maso.
IGIHE INKURU IMAZE: Ese amakuru yavuzwe ni aya vuba aha ku buryo yakwemerwa? Ikintu cyafatwaga nk’ukuri mu myaka 20 ishize, gishobora kutabonwa nk’ukuri muri iki gihe. Ku rundi ruhande, iyo amakuru agishyushye, hari igihe aba atuzuye cyangwa aburamo ibisobanuro by’ingenzi.
None se usanze ushobora kwizera ibivugwa mu makuru? Hari inama yatanzwe n’umunyabwenge Salomo, igira iti “umuntu wese utaraba inararibonye yizera ijambo ryose rivuzwe, ariko umunyamakenga yitondera intambwe ze.”—Imigani 14:15.


c: text/html

text:
Iyobokamana
Kugorora inkuru
Amahame y’umwuga w’itangazamakuru ashingira ku ngingo zitandukanye cyane iyo habaye kudaha ijambo uvugwa mu nkuru. Ni muri urwego ikinyamakuru ingenzinyayoRead more
ADEPR Muhanga baratabaza
Intabaza irangurura isaba ubufasha niyo ikenewe ngo ikure abanyarwanda mu gihirahiro kubera Twagirimana Charles na Kagabika Innocent bakomeje kurema uburyoRead more
ADEPR:Urwishe ya nka ruracyayirimo n’ubu ishyamba ryagurumanye.
Ubugenzuzi bw’imali mu itorero rya ADEPR buragera amajanja aba bakurikira: Sebadende Emmanuel ururembo rw’amajyaruguru,Kagibwami Tharcisse uyobora ururembo rw’iburengerazuba, Ntibarikure JeanRead more
RGB nitabare itorero inkuru nziza
Ibihe bitandukanye byubakira kubyabaye cyangwa ibizaba hakurikijwe icyerekezo. Mu Rwanda biragaragara ko amwe mu madini yugarijwe n’ibibazo byubwumvikane buke kuberaRead more
ADEPR :Abakirisitu bati:imana ituzahuye twari dutejwe cyamunara
Kwegura,kweguzwa,gufungwa no guhunga kwabariya bayobozi ba ADEPR byari byitezwe na benshi kuko ibyaha byari byinshi. Amarira y’abakirisitu ba ADEPR imanaRead more
Umufundi wÔÇÖumuhemu Tom Rwagasana mu maboko yÔÇÖubutabera.
Tom Rwagasana yise abavuga ukuri abanzi b’igihugu yitwikira ishuka y’ubujura none birangiye imuganishije mu gihome. Tom Rwagasana afashijwe na NiyitangaRead more
ADEPR:Abakirisitu ba Paruwase ya Kanyinya baratakambira Imana ngo yohereze Yesu abagoboke.
ADEPR bamwe barayizahaza abandi bayizahura. Ukuri n'ikinyoma birarwanira mu bakirisitu gusa nyobozi iregura cyangwa ireguzwa kuko impinga nindende ntibayigenda ngoRead more
ADEPR:Umusanzu urarikoroza
Urugiye kera ruhinyuza intwari naho ibigwari bikarasirwa k'urugamba. Nzahura torero iti:Nyobozi ya ADEPR imisanzu yaka irayijyana he?nyobozi ya ADEPR yoRead more
Kubahiriza amahame y’umwuga w’itangazamakuru
Mu rwego rwo kubahiriza amahame ngengamyitwarire y’umwuga w’itangazamakuru mu Rwanda, iyi nkuru itangajwe hagamijwe gukosora mu nkuru yatangajwe ku rubugaRead more
ADEPR:Inzira yo gusenga yarafunzwe,hasigara inzira y’urwangano,ubugambanyi no kwigwizaho umutungo
Nyobozi ya ADEPR ubu irotswa igitutu na Nzahura torero ,aho gushakira umuti hamwe nyobozi bagahimba ibyaha. Tom Rwagasana ushyirwa muRead more
Ivugabutumwa ry’umwuga rigiye gutangira
Abanyeshuli 52 barangije icyiciro cya mbere cya Kaminuza muri RIET mu ivugabutumwa Mu Rwanda hari Kaminuza nyinshi zitandukanye zitanga ubumenyiRead more
Dove Hotel yatashywe ku mugaragaro Minisitiri wÔÇÖintebe Murekezi Anastase yasabye ADEPR kureka gutatanya imbaraga bagahuriza hamwe bagasenga imana.
Nyuma yo gutererana amagambo ku mpande zitavugaga rumwe n’itorero rya ADEPR bemeza ko Dove Hotel yagurishijwe, n’ikibazo cy’umusanzu witwaga “Gisozi”,Read more
Icyacumi kirarikora mu madini:Rev. P. Uwase Aloysie yabujijwe gukora ivugabutumwa
Ubu bikomeje gucicikana ko abavugabutumwa bakomeje kurebana ay'ingwe bapfa icyacumi. Ikimaze kugaragara muri amwe mu madini abarizwa hano mu RwandaRead more

robotstxt: allowed

filter: keep


text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
MBESE USHOBORA GUKORESHA AGAKINGIRIZO MU NZOZI
par Bangambiki
Hari umugore utari uwanjye ukunze kunganiriza ku buryo mwifuza. Ajya anankorera ibikorwa byatuma mpemukira uwanjye ariko njye simwizera. Njya numva abantu bavuga ko "agira ubuntu cyane" bityo nkakeka ko yankomeretsa.
Umunsi umwe nigeze kwibona ndi kumwe nawe mu nzozi arampa ariko biranyobera pe! Byabaye "mire mire umuriro ncire ncire akaryoshye" wa mugani wa warupyisi. Narihanganye ndanga kuko nta dukingirizo twari dufite mubwira ko niba dukundana bitaba byiza duhemukiranye tukabikora nta agakingirizo namubwiye ko nshobora kuba ndwaye cyangwa na we ari uko. Bukeye byarantangaje ukuntu umuntu yarota akoresha agakingirizo, ubundi iyo umuntu ahuriye n'igitsina mu nzozi ntarazamo. Ariko naje kuvumbura icyabinteye, nubwo ahari ntabikoreye kwanga guhemukira umugore wanjye -kuko ntabyo nabonye mu nzozi, Sida yarampahamuye ku buryo n'iyo ndose mpuza igitsina ntabura kuyibuka. Kugira ngo rero umuntu yirinde Indwara z'Ibitsina mu kuri ni uko yaba ababjwe na byo cyangwa hari ka experience yabibonyemo. Njye nagize experience kandi ndakeka ko nacitse ku icumu rya SIDA nubwo wenda tuzongera tugahura kuko "ntawe uvuma iritararenga". Narasambanye wa muntu we kandi nsambana nta gakingirizo nkoresheje. Nari nasinze. Bukeye nibuka ko nakoze ibara. Kuva uwo munsi ubuzima bwanjye bwarahindutse nabayeho mu guhahamuka kugeza ubwo ngiriye kwipimisha muganga agasanga ndi muzima. Hashize imyaka 12 ibyo bibaye.
Ariko hari uwavuga ngo ndigira "umutagatifu" nyamara ni byo byambayeho!
Subscribe to: Post Comments (Atom)


text:
Uburengerazuba: 35% by’abakuze ntibazi gusoma no kwandika
Intara y’u Burengerazuba ituwe n’abaturage basaga 2,476,943 niyo iza ku mwanya wa mbere mu kugira abantu bakuru (guhera ku myaka 15 kuzamura) batazi gusoma no kwandika.
Umubare w’abatazi gusoma no kwandika muri iyi Ntara ungana na 35%, nk’uko bigaragazwa mu nyigo y’Ikigo cy’Ibarurishamibare(NISR) yo muri 2014.
Ni muri urwo rwego bamwe mu bashakashatsi bakomoka mu Rwanda n’abakomoka mu gihugu cy’u Bwongereza, bashyizeho gahunda yo kwigisha gusoma no kwandika abantu bakuru bose batuye muri iyi Ntara.
Uyu mwanzuro uzatangira ggushyirwa mu bikorwa mu kwezi kwa Kanama 2018, wavuye mu nama y’Abashakashatsi b’Ikigo gisesengura gahunda za Leta (IPAR), baturutse muri Kaminuza y’u Rwanda n’iya Aberdeen mu Bwongereza.
Ikigo IPAR cyahawe inkunga yo kwigisha abakuze mu Rwanda ingana n’amafaranga miliyari imwe ndetse na miliyoni 200, yatanzwe na Leta ya Scotland (imwe mu zigize u Bwongereza).
IPAR n’abafatanyabikorwa bayo bavuga ko bahereye ku ntara y’u Burengerazuba bitewe n’ubushobozi buke butabemerera kujya mu ntara zose icyarimwe.
Umuyobozi ushinzwe ibikorwa muri IPAR, Eugenie Kayitesi agaragaza impungenge z’uko Abanyarwanda bakuze bashobora gusigara inyuma mu iterambere kubera kutamenya gusoma no kwandika.
Yagize ati ”Igihugu cyacu kiratera imbere hashingiwe ku ikoranabuhanga kandi ntawarikoresha atazi byibura gusoma no kwandika”.
Kayitesi yakomeje agira ati“Hari Abanyarwanda bananirwa kugira serivise zimwe na zimwe bikorera kubera kutamenya gusoma, bikabasaba kujya gutanga amafaranga ku bandi kugira ngo babibakorere”.
Gahunda yo kwigisha abakuze mu ntara y’u Burengerazuba yatangiye gutegurwa mu kwezi k’Ukwakira 2017, ikazaba yarangiye mu kwezi kwa Werurwe k’umwaka wa 2022.
Ishami nderabarezi rya Kaminuza y’u Rwanda rivuga ko rizatoza abiga mu mashuri yigisha abarezi (TTCs) bagera ku bihumbi bitandatu, bakaba ari bo bazajya kwigisha gusoma no kwandika abantu bakuru b’i Burengerazuba.
Umwarimu muri Kaminuza y’u Rwanda ushinzwe gahunda yo kwigisha abakuze, Prof Nzabalirwa Wenceslas agira ati”Tuzabigisha ibirenze gusoma no kwandika, kuko dushaka ko bajya gushyira mu bikorwa ibyo biga”.
Iyi gahunda yabimburiwe no gutegura gahunda y’amasomo azahabwa aba baturage, hakurikiraho guhugura abarimu bazabigisha. Amahugurwa y’abarimu azasoza muri Kanama 2018 hahita hatangira kwigisha aba baturage.


text:
Ese twaba twarahumye koko?
28/07/2018, Deo Kabano
Mperutse gusangira agacupa n’umuntu w’umunyamahanga tudasangiye ubwenegihugu, ukomoka muri kimwe mu bihugu by’ibihanganjye ku isi, n’uko tuvuga utuntu n’utundi, tuza kugera aho tuganira no ku miyoborere y’ibihugu byacu byombi, dushakisha itandukaniro n’ihuriro. Icyo twabanje kwemeranywaho nuko ibihugu byacu byombi bituwemwo n’ibiremwamuntu, abagore n’abagabo, kandi tunemeranywa ko imbere y’Imana twese tureshya, ko iyo bitaba ibyo itari guha abagabo ibice by’umubiri bimwe, n’abagore ikabaha bimwe, kandi ko kuba umwera cyangwa umwirabura Atari itandukaniro rikwiye abantu, cyane ko ntawusabwa guhitamo uko aza mu isi asa mbere y’ivuka rye. Aho ibintu byari bikiri byiza twese duseka ntakibazo, ariko rero burya koko uwavuze ngo “in vino veritas” bivuga ngo “Agatama kabamo ukuri” ntiyari yibeshye cyane.
Uko twagendaga tumira ari nako tubwira umupimyi kutwongera, ni nako twagendaga tugana ku ngingo ubusanzwe zitoroha kuganira. Ubwo erega mba ndatangiye nti, ariko ubundi uziko ibibazo byose tugira muri Afurika ari mwe mubitera, nti reba nk’ubu ukuntu mwaduteje umwicanyi ruharwa akaza akatubera Perezida, akica abantu uko ubwije uko bukeye, abenegihugu n’abanyamahanga, raporo z’umuryango w’abibumbye zigasohoka zigaragaza neza ubwicanyi akora, mwarangiza mukazidanangira mu tubati, mugakomeza kumuramburira tapi itukura uko aje kubasura, mukemera kumubikira amafaranga atwiba mu ma Banki yanyu, mwarangiza mu kaza kudushukisha udufaranga tungana urwara ngo ni utwo kurwanya ubukene no kubungabunga ubuzima, natwo twahagera akaba aduteye imirwi kugira ngo za rutemikirere ze zibashe kuguruka, akabaha raporo zipfuye z’uko iyo nfashanyo yakoreshejwe, mukazemera mukongera mukaduha urundi rusenda, byose mu kabikora ngo kuko abafasha kwiba twa diyama, zahabu, na kolutani zo muri Congo. Uzi ko mutagira isoni koko, erega mba ndanarakaye cyane ndamubwira ngo n’inzoga yanguriye ndayamusubiza kuko naba ngiye kuba umufatanyacyaha nawe, kuko ari kunsengerera mu mafaranga bakura mu kumena amaraso ya bene wacu.
Uko nabivugaga narubiye, sinakamenye ko nyamuzungu nawe yatukuye hafi gusa n’igishirira, nuko arambwira ati wavuze ndakureka urinigura, reka nanjye nvuge. Nti uvuga se uvuga iki, nti ngaho vugaguzwa numve, ubwo kandi amashati yari yamaze kugera mu nkokora twayazinze, umupimyi wacu nawe ari hafi ya telephone ngo aze guhamagara intabaza ibintu nibigenda nabi. Ubwo rero aba aratangiye. Ati ariko harya sha, mujya kutwitirira ibibazo byanyu, ngo turabashuka, nta bwonko mugira, ntitwamaze kuvuga ko twese Imana yaturemye kimwe, muragira se ngo tubakundire igihugu cyanyu kubarusha mwigeze mwumva twe tuza kubasaba gukunda icyacu? mujya kwicana se hagati yanyu, mwigeze mutubona tubyivangamo? n’igihe twashatse kubatabara si bene wanyu batubujije ngo murihagije, ko abayobozi banyu baje bakiga mu mashuli y’iwacu bakaminuza, bagataha , ubwenge bavomye bwabamariye iki?
Ibyo se nabyo ni amakosa yacu,nta soni, uravuga ngo twabashumurije umwicanyi,usibye ko Atari nabyo, biri muri kamere ye, twigeze tubabuza kumuhagarika? ubwo se mwese uko muri miliyoni cumi n’ebyiri abarusha ubwenge, nta n’ikimwaro ufite cyo kuvuga ibyo bintu, umuntu umwe aze abacocome abamare murebera ngo ni amakosa yacu, ayo amafaranga uvuga azana iwacu se nitwe twayamutumye? niba mwanze igihugu cyanyu, ntimugashake ko natwe twanga icyacu, igihe cyose azayazanira tuzayakira tuyabyaze umusaruro. Ngo inkunga zacu turazibaha akazisahura, ibyo nabyo ni amakosa yacu rero, azisahura se mureba he. Ariko uzi ko muri intashima, izo nkunga se hari ubwo dutegetswe kuzibaha, muzange kuzakira murebe ko biducira ishati. Ngo twamutumye kutwibira muri Congo, mwe se inzira yaciyemo ko mutaziciyemo ngo namwe mwiyibire maze bibateze imbere nkuko muvuga biduteza imbere. Ayayayaya, nkaho mwafatanyije n’abavandimwe banyu ba Congo ngo murengere imitungo kamere yanyu, muta umwanya musakuza hirya no hino ngo turabashuka. Harya ubundi ko mwirirwa mwirata ngo mwemera Imana byo byabamariye iki? Cyakora reka npfe kukwibutsa ijambo rimwe riri muri bibiriya . muri Matayo 5 umurongo wa 7 haravuga ngo: “ Wa ndyarya we banza ukure umugogo uri mu jisho ryawe ubone neza, ushobore gutokora akatsi kari mu ijisho rya mugenzi wawe”
Uko yagendaga ansomera, niko nasubizaga amaso inyuma nkagenda ncururuka, nuko birangira muhobeye cyane, ndamushima, mubwira ko angiriye inama ya Kigabo, nuko muha isezerano, ndamubwira nti : Guhera ubu, niyemeje kutazongera kuba ingazwa mu ntekerezo zanjye, cyane ku birebana n’ingamba zikwiye ngo igihugu cyanjye gitere imbere, niyemeje ko kandi ntawe nzasaba gukunda igihugu cyanjye mbere yuko ngikunda ubwanjye, bityo ko gukira cyangwa gupfa kwacyo arijye bireba mbere na mbere. Ko kubera ibyo nzirinda kurwara Bwaki y’Ubwonko iterwa n’irari ry’indonke iranga abayobozi bacyo b’iki gihe, ko nzaharanira ko igihugu kiyoborwa ku bushake bw’abenegihugu ubwabo, bisanzuye mu guhitamo, kandi ntawuryamiwe, kandi bikaba mu nzego zose, mwizeza ko nzafatanya n’abandi mu kurwanya abanyunyuza imitsi y’abaturage, no kwanga akarengane aho kava kakagera. mu nzego zose. Ndangiza nvuga ngo Imana izabinfashemo.
Nyuma y’wo muhango twiyongeye akandi gacupa, umunsi uba uciye igihu, turataha.
Ngayo nguko.
No Comments Yet
Laisser un commentaire
Vous devez être connecté·e pour rédiger un commentaire.


text:
Abagore/abakobwa ni abantu bagira ibyishimo biturutse ku kantu gato cyane kababayeho, gusa n’ubwo bishima biturutse hafi burya banababazwa n’utuntu duto. Kugira ngo umubano w’umugabo/umusore n’umugore/umukobwa ukomere ugomba gukora ibi bintu.
1.Mwereke ko umwitayeho
Igitsina gore gikunda kwitabwaho cyane niba koko mukundana uzirinde kumwereka ko utamwitayeho ahubwo umunsi ku wundi ujye umuba hafi. mu buzima uzaba umuremyemo icyizere ndetse no kumva ko nta wundi mukobwa/mugore ubayeho neza nka we kubera kumuhata umunezero.
2.Mutege amatwi
Umugore wese akunda kumvwa no kwerekwa ko ibyo avuga bihabwa agaciro, mu gihe uzamuha umwanya ukamwumva bizafasha umubano wanyu gukomera ndetse anagire ibyishimo byuzuye muri we.
3.Reka kumwicira gahunda
Mu gihe bibaye ngombwa ko hari icyo umusezeranya reka kugaragara nk’umubeshyi mu maso ye ahubwo ba indakemwa kandi abone ko uri umugabo w’ikirenga. Ibi bizamunezeza.
4.Mube hafi igihe cyose
Buriya abagore bakunda umuntu ubereka ko abari iruhande mu bihe by’umunezero cyangwa by’umubabaro. wowe mugabo/musore Igihe uzabaho umukorera ibi bintu umukunzi azahora akwirahira kandi abeho yishimye kubera uburyo umwitaho.
5.Buri munsi mwibutse ko ari mwiza
Mugabo/musore Burya kubwira umukunzi wawe ko ari mwiza bizabafasha mwembi mu mubano wanyu, bizatuma yiyumva nk’umugore w’ikirenga kandi ahorane ibyishimo. Ibi bizatuma umubano wanyu uramba ndetse muhorane ibyishimo.
6.Mubwire buri munsi ko umukunda.
Kwibutsa umugore/umukobwa ko umukunda ni kimwe mu bituma yishima akumva ko koko afite uhamye kandi umwitayeho.
7.Emera kumva inama ze
Kumva inama z’umugore/umukobwa biba byiza kandi bikamwubaka, bituma yishima mu buzima agahorana umunezero udasanzwe.
8.Ntuzigere umufata uko wishakiye
Gufata umugore/umukobwa uko wishakiye uzashiduka abandi bagabo baramutwaye kera, gusa n’umwitaho ukamuba hafi umunsi ku wundi bizatuma yishima kandi yiyumve nk’ufite umukunzi koko.
9.Ntuzigere umuca inyuma
Guca inyuma uwo mwashakanye cyangwa uwo mukundana ni kimwe mu bintu bituma akuzinukwa ndetse bikaba byatuma umunzero we ukama.
10.Muratire inshuti mu gihe muri kumwe
Igihe uzaba uri kumwe n’umukobwa mukundana imwe mubzatuma yishima ni ukumva umuratira inshuti zawe mu gihe uri kumwe nawe mugahura. Bizamuremamo umutima wo kugukunda byisumbuye no guhorana umunezero udasanzwe.
163,650 total views, 150 views today


text:
Muri kamere yabo burya, ngo abagabo bakunda kureba no kwitegereza abagore. Igituma umugore cyangwa se umukobwa akurura umugabo ngo biterwa ahanini n’ibyo uwo mugabo akunda. Muri rusange, ngo nubwo abagabo bakunda ibintu bitandukanye ariko burya ngo hari ibintu by’umwihariko ku bagore bikurura Usanga abenshi mu bagabo bakururwa cyane n’imiterere y’umubiri, ibice bimwe nabimwe by’umubiri nk’igituza, amatako ndetse n’imisatsi.
Gusa ariko hari ibindi bintu 8 abagabo bose bahuriraho mu gukururwa n’abagore.
1.Ibyishimo: Umugabo wese aho ava akagera yishimira umukobwa cyangwa se umugore uhorana umunezero utajya atinya kwishimira ubuzima arimo ubwo ari bwo bwose, atari ukuvuga ko yabonye ibintu bihenze cyangwa se iby’agaciro, ahubwo mu buzima bwe bwa buri munsi agahorana akanyamuneza. Iki ngo gikurura abagabo cyane kuko ngo ibi biha icyizere umugabo cy’uko bishoboka ko uyu mugore cyangwa se umukobwa ashobora kunezerwa n’igihe bari kumwe haba muri byinshi cyangwa se muri bike.
2. Gushima no kunyurwa: Abagabo bakunda abagore bashima. Mu gihe umugabo yagukoreye akantu runaka mwereke ko yakoze ikintu gikomeye. Mwereke ko wabonye kwitanga kwe ubihe agaciro, umushimire umubwire ko yakoze ikintu gikomeye kandi ko wishimye. Kuko ibi bituma umugabo yiyumva nk’umuntu ukomeye w’umugabo kandi ko afite akamaro kanini kuri wowe.
3. Imyitwarire myiza: Burya ngo abagabo cyangwa abasore muri rusange bakururwa n’abakobwa bitwara neza, mbega bashimwa na bose kuko ngo biba bibaha icyizere cy’uko uburere n’ubupfura bafite bashobora no kubisangiza abandi ndetse bakazanabitoza abana babo.
4. Kwiyubaha: Abagabo bishimira kandi bagakururwa cyane n’abakobwa biyubaha kuko baba bagaragaza itandukaniro n’abandi kandi bagahesha ishema abo baziranye.
5. Gutekereza no kwita ku bintu: Abakobwa bafite ibitekerezo , mbese batari ba ‘terera iyo’ bakurura cyane abagabo kuko ngo baba babona ko no mu gihe badahari bishoboka ko bafata inshingano z’urugo ntihagire icyangirika.
6. Kwemera gufashwa: Abagabo bakururwa n’abakobwaa bemera gufashwa ariko batifata nk’abatishoboye kuko ngo baba bababonamo guca bugufi.
7. Kubaha abandi: Iki ngo ni ikintu gikomeye gikurura abagabo kuko baba babona ko bene aba bakobwa bashobora kububahira inshuti zabo ndetse n’imiryango.
8. Gushyira mu gaciro: Abagabo bakunda kandi bakishimira abakobwa bazi gushyira mu gaciro, kuko ngo baba bashobora kwifatira icyemezo ku buzima bwabo kandi bikagenda neza.
Ibi bintu ni sawa gusa njyewe mbona abagabo n’abasore b’uyu munsi batakibishingira bakunda abatiyubaha kuko ngo nibo baba bazi gutanga care,ikdi kdi ntibagorana mbese bo barirekura.


text:
Ni irushanwa rigamije kuvumbura no kuzamura impano ziri mu rubyiruko hibandwa cyane ku bafite izihebuje. Mu banyuze imbere y’akanama nkemurampaka barimo abahanzi baririmbye indirimbo zifitemo ubutumwa bushimangira iterambere ry’igihugu na gahunda cyimakaje mu cyerekezo.
Kuva ku wa Gatandatu ritangiye kugeza kuri iki Cyumweru, ryagaragayemo abanyempano mu ngeri esheshatu zirimo Ubugeni, Indirimbo n’Imbyino, Imideli, Ikinamico n’Urwenya, Filimi no Gufata Amafoto, Ubusizi n’Ubuvanganzo.
Irushanwa ryatangiranye umwihariko bitewe n’abaryitabiriye, imyambarire baserutsemo n’uburyo bakira ibisubizo bahawe n’akanama nkemurampaka.
Abahanzi bakomeje mu kindi cyiciro bizihiwe n’intsinzi ibaganisha ku kugera ku nzozi zabo.
Umuraperi Nshuti Innocent uzwi nka “Kheli Kreez Kush” yatangaje ko yishimiye gukomeza mu kindi cyiciro.
Yagize ati “Mfite intego yo gutezwa imbere n’umuziki wanjye. Nishimira ko ndi umuraperi. Nishimiye gukomeza kandi nizeye kuzatsinda.”
Carine Sururu Ngabo w’imyaka 23 usengera muri Restoration Church yashimye Imana ko yashoboye gukomeza.
Yavuze ati “Mbyakiriye neza. Ndashima Imana cyane. Sinjye ahubwo Imana yanjye ihabwe icyubahiro. Sinavuga ko narushije abandi ahubwo ni Imana yabikoze.
Kabera Eric uri mu bagize Akanama nkemurampaka yatangarije IGIHE ko iri rushanwa ryo gushaka impano ari irya mbere rihanitse yabonye mu Rwanda ritanga icyizere.
Yagize ati “ Twumvaga abantu batazaba ari benshi. Turareba ko biri butange indi sura mu myumvire y’ubuhanzi n’amarushanwa. Hari abavugaga i ‘Yerusalemu’, gahunda ya Girinka n’izindi. Bizahindura ubugeni n’ubuhanzi by’urubyiruko rw’u Rwanda. Muri Kayonza twabonye benshi biganjemo abanyabugeni.”
Amarushanwa y’ibanze ya ArtRwanda- Ubuhanzi azakomereza mu Turere twa Musanze na Rubavu ku wa 15-16 Nzeri 2018; ku wa 22-23 ni Huye na Rusizi mu gihe ku wa 29-30 azasorezwa mu Mujyi wa Kigali.
UKO IRUSHANWA RYAGENZE KU MUNSI WA KABIRI I KAYONZA:
18:53: Irushanwa rirasojwe! Abanyempano 429 ni bo bagaragaje ibihangano byabo bitandukanye. Hategerejwe ab’inkorokoro 20 bazakomeza mu kindi cyiciro.
17:35: Mu minota mike irushanwa ry’ibanze i Kayonza riraba risojwe kuko mu bigaragara mu barenga 400, hasigaye bake bataranyura imbere y’akanama nkemurampaka
Andi mafoto y’abanyuze imbere y’akanama nkemurampaka
17:20: Uyu munsi yashimishije benshi bari bitabiriye gusa ntiyakomeje. Yaririmbye ko nta wavuma uwo Imana yahaye umugisha.
16:50 Uyu musore yakoze mu nganzo biratinda. Rugango Adrien yaririmbye injyana ya Hip Hop akomoza ku mateka y’u Rwanda kuva ku ngoma za gikoloni! Yanyuze benshi bari bateraniye mu cyumba cyabereyemo amajonjora
16:30: I Kayonza ubwitabire buri hejuru. Hiyandikishije abahanzi 429 mu byiciro byose. Abagera kuri 334 bamaze kumurika impano zabo.
Isheja Sandrine yagiriye inama abahanzi kwirekura bakaririmba mu rurimi bumva. Ngo “iyo umuntu arakaye atukana mu rw’iwabo.”
16:05: I Kayonza mu Burasirazuba, ubwitabire bwari hejuru. Hiyandikishije abahanzi 429 mu byiciro bitandukanye. Abagera kuri 334 bamaze kumurika impano zabo. Turacyakomeje!
Gutsindwa si iherezo! Haracyari ibyiringiro ko imbere ari heza. Nyuma yo kudakomeza yakomeje kumwenyura.
Mazimpaka Kennedy uri mu bagize akanama nkemurampaka na we yakoze mu muhogo araririmba. Yifashishije umugani wa Nyashya na Baba mu guha urugero uwahatanaga.
Biganiro Pascal uzwi nka Pasco P wari waje kugerageza amahirwe ntiyahiriwe. Amaze gusohora indirimbo esheshatu mu myaka umunani amaze mu muziki. Ni uku yakiriye igisubizo yahawe n’akanama nkemurampaka.
15:00: Nyuma y’akaruhuko k’iminota mike. Abanyempano bakomeje guhatana bagaragaza impano zabo imbere y’abagize akanama nkemurampaka.
Ibisabwa abitabira amarushanwa y’ibanze
Ugomba kuba uri hagati y’imyaka 18 na 35. Ugomba kwitwaza icyangombwa kigaragaza ko uri Umunyarwanda. Ukwiye kwitwaza kandi n’igihangano cyawe cyangwa ukagikorera aho.
Icyo gihangano kigomba kuba umwihariko kandi ukakizana uwo munsi.
13:45:Mu gihe abari mu kanama nkemurampaka bari mu karuhuko. Abahanzi batarahatana bari gutarama bifashishije ibihangano bitandukanye birimo ibyo hambere, iby’ubu n’ibyo bihangiye.
13:05: Twibukiranye! ArtRwanda - Ubuhanzi ni irushanwa rivumbura impano mu byiciro bitandatu (Ubugeni, Indirimbo n’Imbyino, Imideli, Ikinamico n’Urwenya, Filimi no Gufata Amafoto, Ubusizi n’Ubuvanganzo).
12:40: Akanama nkemurampaka gakoresha igitsure cya kibyeyi. Utsinze ahabwa inama. Utsinzwe agahumurizwa akabwirwa kwita ku mpano ngo irusheho kwaguka.
12:30: Munyengabe Emmanuel w’imyaka 29 atanga icyizere cy’ahazaza mu bahanzi bashushanya. Ishuri ribanza yizemo uwashushanyaga ihene mwarimu yarayimuhaga. Ibihangano bye birivugira. Abagize akanama nkemurampaka bamuhurijeho “Yego”
12:15: ArtRwanda- Ubuhanzi yagaragaje abanyempano barimo abavuga amahamba n’amazina y’inka. Mu bikoresho bitwaza harimo inkuyu (ubwatsi bukoreshwa mu guhanagura inka)
12:00: Umuntu wese uri kugera imbere y’akanama nkemurampaka ari kuba yitwaje igihangano cye, ushushanya agomba kuba yakizanye naho uririmba akaririmba.
11:45: Impano zagaragajwe mu buryo butandukanye, uyu we yaje yambaye gutya!
11:30: Wari uzi ko ushobora kugaragaza impano yawe mu ndimi eshatu? Nteziyaremye Patrick yavuze umuvugo mu Gifaransa. Yanagaragaje impano yo gusetsa gusa ntiyahiriwe no gukomeza.
Andi mafoto y’abagaragaje impano zabo…
11:10: Samadu Akumuntu, wifitemo impano yo kwerekana imideli yanyuze akanama nkemurampaka ubwo yasobanuraga uburyo akora imyambaro y’umwimerere igamije gushyigikira gahunda ya Made in Rwanda
11:00: Imibare y’abahatanira i Kayonza ikomeje kwiyongera. Uyu munsi hamaze kwandikwa 11 basanga 409. Ubu bose hamwe bageze kuri 420. Abanditswe uyu munsi barimo abasenga ku wa Gatandatu batari babonetse
10:45: Hari abemeje akanama nkemurampaka ku buryo batahanye ‘Yego’ eshanu
10:25: Kuva mu gitondo kugera ubu, urubyiruko 47 nirwo rumaze kunyura imbere y’akanama nkemurampaka. Bose hamwe ubariyemo n’abo ku munsi wa mbere ni 245
Andi mafoto utabonye
10:00: Muberarugo Diane ufite imyaka 18. Avuka Gatsibo. Asanzwe abyina bya Kinyarwanda mu Itorero ry’Akarere ka Gatsibo ryitwa "Inganzo y’Umuco". Yanakoresheje imbyino za kizungu anyura akanama nkemurampaka.
09:45: Umunyarwenya Uwiringiyimana yaje yambaye ikabutura n’amasogisi maremare nk’ay’abakinnyi, anafite Bibiliya mu ntoki. Yateye urwenya ku buryo abapasiteri bitwara iyo bagiye kubatiza. Ntiyasekewe n’amahirwe yo gukomeza.
Hari gufatwa kandi amashusho y’ikiganiro kizatambutswa kuri Televiziyo y’u Rwanda…
Niyigaba Fils Bonheur ufite ubumuga bwo kuvuga no kutumva yamuritse ibihangano yashushanyije. Yari agaragiwe n’umubyeyi we, Mukamunana Didacienne wamusemuriraga.
9:20: Abagize akanama nkemurampaka bari kubanza kureba igihangano n’ubushishozi bwinshi.
Abagize akanama nkemurampaka barimo umuhanzi Danny Vumbi; Kabakera Jean Marie Vianney; Kennedy Mazimpaka; Umunyamakuru Sandrine Isheja Butera na Kabera Eric.
09:00: Uyu musore ushushanya abashije gutambukana umucyo imbere y’abagize akanama nkemurampaka. Bose bamuhaye ikimenyetso cya ‘Yego’ kigaragaza ko banyuzwe n’impano ye
Yitwa Jean D’Amour Umukiza, yatangiye gushushanya muri Werurwe uyu mwaka, aho ari umwuga umutunze. Yabashije gutambuka muri iri rushanwa ry’ibanze aho yizeye ko amahirwe abonye azayabyaza umusaruro.
Ibikorwa bye abyifashisha mu nkuru zishushanyije zinyuzwe mu bitabo n’ahandi.
Bimwe mu bihangano bya Jean D’Amour Umukiza byanyuze abagize akanama nkemurampaka
Buri wese ari guhabwa iminota itatu yo kwemeza abagize akanama nkemurampaka ko afite impano ikomeye ikeneye gutezwa imbere. Abenshi bari kuririmba indirimbo yaba izo bahimbye, iz’Imana cyangwa se iz’abandi
8: 48: Ni bwo umuhanzi wa mbere yageze imbere y’akanama nkemurampaka. Abahanzi bari gutangira biganjemo abaririmbyi.
Kuva mu gitondo abahanzi baturutse mu bice bitandukanye batangiye kugera kuri Midland Motel aho irushanwa riri kubera.
Amwe mu mafoto yaranze umunsi wa mbere
Umunsi wa mbere waranzwe n’udushya dutandukanye aho bamwe mu bahanzi baserutse bambaye umwambaro ukoze mu makoma ndetse n’imigongo yayo.
Mu banyempano batangariwe harimo Munyabugingo Théoneste uzwi nka “Bakimbagizintore”, uhuza ubugeni n’ubuhanzi wahanze indege yifashishije ibiti n’amahema.
Uyu musore byamutwaye ukwezi ngo abe yujuje iki gihangano kitarabasha gutangira kuguruka kuko hari ibikoresho agitunganya.
Kuri uyu munsi abagera kuri 211 ni bo bateganyijwe kugaragaza impano mu gihe kuri uyu wa Gatandatu 198 aribo bari baciye imbere y’akanama nkemurampaka. Abari biyandikishije i Kayonza ni 409, bagomba gutoranywamo 20.
Aba 20 bazahurizwa hamwe n’abandi bazava mu bindi bice by’igihugu, bose hamwe babe 120 aribo barenga irushanwa ry’ibanze bakinjira mu irushanwa nyir’izina.
Amafoto: Himbaza Pacifique


text:
-
Latest news
-
(Kinyarwanda) Imyaka 57 irashize Abanyarwanda bihitiyemo Repubulikaseptembre 25, 2018
-
RWANDA : LES FDU-INKINGI ACCUIELLENT AVEC BONHEUR LA LIBERATION DE SA PRESIDENTE VICTOIRE INGABIRE UMUHOZA MAIS RESTENT VIGILANTES.septembre 15, 2018
-
RWANDA: QUATRIEME CONGRES DES FDU-INKINGI TENU A LOUVAIN EN BELGIQUEseptembre 03, 2018
-
(Kinyarwanda) Imyaka 57 irashize Abanyarwanda bihitiyemo Repubulika
Imyaka 57 irashize habaye itora ryiswe irya « Kamarampaka » ryemeje bidasubirwaho ko u Rwanda rwasezereye ingoma ya cyami rukiyemeza kuba Repubulika.
Tudasubiye cyane kubyabanjirije ayo matora, twakwibukiranya muri make ko yaje ari igisubizo cy’ibibazo rw’imiyoborere u Rwanda rw’icyo gihe rwarimo yakandamizaga rubanda rwa giseseka ari nabyo byaje kuba intandaro y’impinduramatwara yo muri 1959.
Mu ishyaka FDU-INKINGI twemera amahame y’iyo mpinduramatwara ndetse n’amatora yayikurikiye arimo n’irya Kamarampaka twibuka none. Umurage wa demokarasi twasigiwe n’ayo matora wagakwiye gukomeza kuturanga, tugafatanyiriza hamwe twese guharanira ko mugihugu cyacu hakwimakazwa ukwishyira ukizana kwa buri muntu.
Hari benshi bashaka kwirengagiza ayo matora, ariko wareba neza ugasanga bashimishijwe n’ibyiza yadusigiye, aha navuga nka Repubulika. Ntabwo ariko twakwirengagiza ko hari ibibazo by’imiyoborere bimwe na bimwe bitahise bibonerwa igisubizo, ndetse n’abantu bamwe na bamwe, ku giti cyabo cyangwa se bibumbiye hamwe, batafatanyirije hamwe ngo tubumbatire kandi twubake igihugu kinogeye buri wese, ari nabyo byaturoshye mu icuraburindi tukirwana no gusohokamo uyu munsi.
Turashishikariza abanyarwanda bose muri rusange, abarwanashyaka b’ishyaka FDU-INKINGI by’umwihariko ndetse n’abakunzi baryo n’ab’umuyobozi waryo Madame Victoire Ingabire Umuhoza, kugira ubutwari bwo guharanira ko u Rwanda rwagira imiyoborere inogeye bose mu nzego zose z’ubuzima bwa buri munsi bw’igihugu n’abacyo, rukanagira isura nziza mu ruhando rw’amahanga.
Nubwo ariko ubuyobozi bwa FPR-Inkotanyi bwagumishijeho izina rya Repubulika, mu miyoborere yabwo bwagaruye imyitwarire nk’iyarangaga Ingoma ya cyami, aho ibintu byose byari iby’umwami ugabira uwo ashatse, akanyaga uwo ashaka, akica, agakiza, akigwizaho umutungo wose w’igihugu, akawusesaguza uko ashaka mu gihe rubanda rwa giseseka rwicira isazi ku ryinyo. Akarengane katumye rubanda ihaguruka ngo isabe ko ubutegetsi bushingiye kuri Repubulika busimbura ubwa cyami, ni nako ubu kagomba gutuma twese nk’abitsamuriye rimwe duhaguruka tugasaba ubutegetsi kwemera impaka za politiki zishingiye ku bitekerezo, kugirango habeho gukosora amakosa, guha ijambo buri munyarwanda, no gutuma abayobozi bahora bashishikajwe n’inyungu za rubanda.
Harakabaho Repubulika, harakabaho abanyarwanda bashishikajwe no kwimika amahame ya Repubulika ishingiye ku kwishyira ukizana kwa buri munyarwanda.
Bikorewe i Buruseli mu Bubiligi
Ku itariki ya 25 Nzeri, 2018
Fidèle Kabera, Umunyamabanga Mukuru wa Kabiri


text:
Kuwa gatandatu tariki ya 29 Nzeri 2018, ku munsi w'umuganda rusange, hirya no hino mu mirenge hatangijwe ukwezi kwahariwe ibikorwa by'ubumwe n'ubwiyunge. Ni igikorwa cyitabiriwe n'intumwa za rubanda mu nteko ishinga amategeko y' u Rwanda bari baje kwifatanya n'abanyakamonyi muri iyi gahunda.
Hon. Senateri Muhongayire Jacqueline niwe watangije ku rwego rw'Akarere iyi gahunda y'ibikorwa by'ubumwe n'ubwiyunge, nyuma y'umuganda wamuhuje n'abaturage bo mu Mudugudu wa Kabere mu Kagari ka Nyagishubi mu Murenge wa Nyarubaka, wibanze ku gusibura imirwanyasuri ku buso bwa hegitari 7 zighizwe ahanini n'ishyamba.
Senateri Muhongayire, yavuze ko ubumwe n'ubwiyunge bw'abanyarwanda ari ishingiro rya byose kandi ko buri munyarwanda wese ahamagarirwa guharanira kunga ubumwe na mugenzi we bityo ubunyarwanda bukimakazwa. Hon. Senateri Muhongayire yasabye abitabiriye ikiganiro gitangiza iyi gahunda i Nyarubaka, gukomeza guha agaciro no gusigasira ibimaze kugerwaho bityo tugakomeza kubaka u Rwanda twifuza .
Iyi ntumwa ya rubanda mu nteko ishinga amategeko umutwe wa sena, yasabye abaturage gukomeza kunga ubumwe, bakarushaho kubana kivandimwe birinda amacakuburi n'inzangano, bityo bagasenyera umugozi umwe mu kubaka u Rwanda.
Mu Mirenge yindi, Hon. Karemera Francis niwe watangije uko kwezi ku mugaragaro mu Murenge wa Musambira nyuma y'umuganda rusange wabereye mu Kagari ka Buhoro. Hon. Ntezimana Jean Claude niwe wari mu Murenge wa Gacurabwenge akaba yanifatanyije n'abaturage mu muganda wabereye mu Mudugudu wa Rugobagoba, Akagari ka Kigembe.
Uyu muganda ukaba waribanze muri rusange ku kubakira imiryango y'abatishoboye, kurwanya isuri, gufata neza ibikorwaremezo birimo imihanda ndetse hamwe na hamwe bakaba barateguye ahazubakwa ibyumba by'amashuri.


text:
Iyi Korali imaze kuba ubukombe mu muziki cyane cyane uw’indirimbo zihimbaza Imana zanditse mu buryo bw’amanota aririmbwa n’abahanga, ejo kuwa 17 Ukuboza 2017 saa kumi n’ebyiri z’umugoroba izataramira abakunzi bayo n’ab’umuziki uririmbanye ubuhanga.
Ku mugoroba wo kuwa Gatanu IGIHE yasuye Chorale de Kigali, yanozaga imyiteguro y’igitaramo, gifite umwihariko w’indirimbo zizaririmbwa n’abana gusa, ndetse n’abakuru bakaririmba indirimbo ziryoshye mu majwi meza n’ubuhanga bamenyereweho mu muziki wanditse ku buryo bw’amanota.
Mu kiganiro IGIHE yagiranye n’Umuyobozi wa Chorale de Kigali, Dr Albert Nzayisenga, yatangaje ko iki gitaramo bagiteguye bashyizemo imbaraga kugira ngo bashimishe Abanyarwanda n’abandi bakunzi b’umuziki wanditse bazakizamo.
Yagize ati “Umuziki wanditse tuzawunoza cyane turusheho kuwukora unyuze amatwi ku buryo uzasesekara ku mitima y’abazawukurikira.”
Umwaka ushize abitabiriye igitaramo cya Chorale de Kigali bakozwe ku mutima n’indirimbo ya UEFA Champions League, yaririmbanywe ubuhanga buhanitse. Dr Nzayisenga avuga ko ubuhanga iyi korali igezeho, iriya ari murumuna w’izindi ndirimbo nziza zizaba ziri muri iki gitaramo, ku buryo abazacyitabira bazumva indirimbo ziryoshye nkayo n’iziyirusha kandi zikunzwe.
Yagize ati “Udushya turimo ni uko dufite abana bazaza kuririmbira bagenzi babo n’ababyeyi bari aho ku buryo abantu bazaba banyuzwe ku mutima ndetse no ku bizaba bigaragarira amaso.”
Igitaramo kizaba ku itariki 17 Ukuboza 2017, kizabera ahahoze muri Kigali Conference and Exhibition Village [ahahoze hitwa Camp Kigali], kwinjira ni 5000 Frw ku matike asanzwe na 10 000 Frw ku matike ya VIP arimo gucururizwa ahantu hatandukanye, harimo kuri Paruwasi Katederali St Michel. Ku munsi w’igitaramo nabwo amatike azacururizwa aho kizabera.


text:
Abaturage biyubakiye ibiro by’umurenge byuzuye bitwaye miliyoni 196RWf
Abaturage b’Umurenge wa Bugeshi mu Karere ka Rubavu, bamaze kwiyuzuriza ibiro bishya by’umurenge bizatuma barushaho guhabwa serivisi zinoze.
Ubuyobozi bw’uwo murenge bufatanije n’abaturage batangiye ibikorwa byo kubaka ibiro by’uwo murenge mu ntangiriro z’umwaka wa 2016.
Kuri ubu hashize amezi agera kuri atatu, ibyo biro batangiye kubikoreramo. Byuzuye bitwaye miliyoni 196Frw,zirimo miliyoni 70Frw zatanzwe n’ubuyobozi bw’Akarere ka Rubavu. Izindi miliyoni zisigaye zatanzwe n’abaturage binyuze mu muganda.
Abaturage bo mu Murenge wa Bugeshi bavuga ko bafashe icyemezo cyo kwiyubakira ibiro by’umurenge kuko mbere abayobozi b’umurenge bakoreraga mu nzu ikodeshwa; nk’uko Nzabimana Joseph, umwe muri abo baturage abisobanura.
Agira ati “Njye ubwanjye natanze amafaranga ibihumbi 20RWf ndetse nkajya nza habaye umuganda ngakora imirimo y’amaboko, none ubu ndanezerewe ko turimo gukorera mu biro bishya, ku buryo duhabwa serivisi nziza uko tubyifuza.”
Mugenzi we witwa Byiringiro Jean Claude avuga ko we yakoze umuganda inshuro eshanu. Akishimira ko nawe yagize uruhare mu bimukorerwa.
Agira ati “Erega Leta iba yadukoreye byinshi byiza pe! Rero ni ngombwa ko natwe tugira ibyo twigomwa tukabasha gutanga umusanzu wacu kuko n’ubundi nitwe tuba twikorera.”
Munyanze Francois Xavier, umuyobozi ushinzwe irangamimerere mu Murenge wa Bugeshi avuga ko abaturage bagize uruhare rukomeye mu kugararagaza uruhare rwabo mu bibakorerwa. Niyo mpamvu ngo bagomba guhabwa serivisi nziza.
Ati “Ibyo bakoze ni ukubibashimira kuko abafundi bubakaga ni bo babishakagamo, abatanga ibikoresho ni bo babikoraga n’ubu kandi baracyakora imirimo itandukanye irimo isuku n’ibindi. Ubu rwose barimo kwakirirwa ahantu heza hashimishije.”
Akomeza avuga ko nubwo inyubako y’ibiro by’umurenge yuzuye hagikenewe miliyoni 20RWf zo gukoresha isuku no kugura ibikoresho.
Muri uyu mwaka wa 2017,Umurenge wa Bugeshi wahawe igikombe kuko waje ku mwanya wa kabiri mu Rwanda mu bikorwa by’umuganda.


text:
Ni ki twakwigira kuri Baraba wari kubambwa mu cyimbo cya Kristo?
Ikintu cyose Yesu yakoze mu isi ni gihamya y’urukundo n’ubuntu Imana itugirira mu buzima bwacu.Yesu yatweretse ukuntu Imana ari nziza kandi irangwa n’impuhwe, n’ubwo yarenganyijwe kugera ubwo apfa apfiriye ibyaha byacu.
Mu butumwa bwiza bwa Matayo 27:15-26, hatubwirako mu gihe cy’ubutumwa bwe ku isi, yaje kugambanirwa maze abambwa mu cyimbo cy’umugome witwaga Baraba.
Niki twakwigira ku buzima n’ ubutumwa bwa Kristo ku isi?
Yesu Kristo yarabeshyewe akorerwa ibikorwa by’akarengane kuko abantu bari bamufitiye ishyari.
“Muri iyo minsi mikuru, uko umwaka utashye umutegeka yagiraga akamenyero ko kubohorera abantu imbohe imwe, iyo bashakaga. Icyo gihe bari bafite imbohe y’ikimenywabose, yitwaga Baraba. Nuko bateranye Pilato arababaza ati “Uwo mushaka ko mbabohorera ni nde? Ni Baraba, cyangwa ni Yesu witwa Kristo?” Kuko yamenye yuko ishyari ari ryo rimubatangishije.(Matayo27:15-18)
Abayuda , Abafarisayo n’abakuru b’abatambyi cyane cyane nibo bateye hejuru barasakuza cyane babwira Pilato kubamba Yesu. Iyo Yesu aba ari umugome wakoze ibikorwa bya kinyamaswa,twari kumva impamvu yajyanwe kwa Pilato, ariko yari umuziranenge wakundaga abantu akabereka Imana nicyo cyabaye icyaha, ariko Pilato we yamenyeko ari ishyari bari bamufitiye.“ Kuko yamenye yuko ishyari ari ryo rimubatangishije.”(Matayo27:18)
Abatambyi b’Abayuda bari baragiriye ishyari Kristo, baramufata bamushyira umutegetsi ngo ahanywe batitaye ko Kristo yari inzirakarengane kandi atigeze akora icyaha.
Bitwigisha iki, igihe Kristo yafataga umwanya wa Baraba akabambwa mu cyimbo cye?
Kristo ku bushake no guca bugufi kwe yafashe umwanya twari dukwiriye ahabwa igihano cy’ ibyaha byacu araducungura. Yohana18:39-40 hatubwirako uko umuziranenge n’utakoze icyaha yahawe igihano cyari gikwiriye abagome:
“Icyakora mufite umugenzo ko mbabohorera imbohe imwe mu minsi ya Pasika. Mbese murashaka ko mbabohorera umwami w’Abayuda?” Ariko bongera gusakuza bati “Si we dushaka, ahubwo utubohorere Baraba.” Baraba uwo yari umwambuzi.(Yohana18:39-40)
Twese tuzi uko byagenze, uko Pilato yabohoye Baraba n’ukuntu Yesu yatanzwe ,akabambwa ndetse agapfira ku musaraba.
Turebeye ku buzima bwa Baraba,buratwereka ibintu byinshi. Mariko 15:7 hatubwira icyo Baraba yazize kugirango ashyirwe mu nzu y’imbohe na Pilato.
“Nuko muri icyo gihe hariho uwitwaga Baraba wabohanywe n’abari bagomye, bishe abantu muri ubwo bugome.”(Mariko15:7) Matayo27:16 hatubwirako yari ‘imbohe y’ikimenywabose’.
Muri make, Baraba yari imfungwa y’ikimenywabose, yari umujura n’umwicanyi.Yari afungiwe ibyaha yakoze, byarumvikanaga ko ari we wari ukwiye gutangwa akabambwa. Igitangaje tubona hano, n’ubwo abanzi ba Kristo aribo basabyeko Baraba abohorwa mu cyimbo cya Kristo,n’ubundi yakomeje kuba umunyabyaha. Yesu yarakubiswe, arababazwa, apfira no kumusaraba. Ku rundi ruhande, Baraba yahawe andi mahirwe yo kubaho.
Ibi byose bigaragaza urukundo Kristo yadukunze:“ Ni ukuri intimba zacu ni zo yishyizeho, imibabaro yacu ni yo yikoreye, ariko twebweho twamutekereje nk’uwakubiswe n’Imana agacumitwa na yo, agahetamishwa n’imibabaro.Nyamara ibicumuro byacu ni byo yacumitiwe, yashenjaguriwe gukiranirwa kwacu, igihano kiduhesha amahoro cyari kuri we, kandi imibyimba ye ni yo adukirisha.Twese twayobye nk’intama zizimiye, twese twabaye intatane, Uwiteka amushyiraho gukiranirwa kwacu twese.(Yesaya53:4-6)
Yesu yikoreye ibyaha byacu,apfa ku bwacu, ibibi byose yarabikorewe kugirango turokoke urupfu rw’iteka, n’iyo mpamvu dukwiye kwihanganira kurenganywa kose, kuko na Yesu yabinyuzemo aboneraho kunesha.
Sophie @Agakiza.org


text:
Ihohoterwa rikorerwa abana biturutse ku makosa y’ababyeyi ryakinwemo ikinamico (Amajwi)
0
6-12-2017 - saa 16:44, Tombola Felicie
Mu gihe hagiye kuba Inama y’Igihugu y’abana ya 12, Ikigo ‘Umurage Communication for Developmen (UMC) cyakebuye ababyeyi gito batoteza abana, kuko byabaviramo ubuzererezi.
Abanyarwanda bavuga ko ‘umwana apfa mu iterura’ bisobanuye ko igihe cyose umwana akuriye ku nkeke no kubura urukundo rwa kibyeyi bimugiraho ingaruka kandi abakamurengeye aribo babigizemo uruhare.
Agendeye ku nsanganyamatsiko y’Inama y’Igihugu y’Abana ya 12 igira iti “Uburere buboneye: Inkingi yo kubaka u Rwanda twifuza”, Kwizera Jean Bosco uyobora UMC yasabye ababyeyi kwirinda guhoza ku nkeke, abana.
Yagize ati “Mbere yo kugira ngo dukine ikinamico, tubanza kwegera abaturage tukamenya ibibazo bafite, ababyeyi rero badatanga uburere ku bana babo barahari ayo makuru turayabona, no mu ikinamico ‘Umurage tubagaragazamo’. Biranashimishije kuba inzego bireba barasanze iyo nsanganyamatsiko ikwiye kugarukwaho mu Nama y’Igihugu y’Abana ku nshuro ya 12."
Yongeyeho ati “Turifuza ko ababyeyi n’abandi bose bakurikira ikinamico umurage kugira ngo bumve agahinda k’umukinankuru ‘ Zabayo’, ni umwana watotejwe n’ababyeyi bakamushora mu mirimo ivunanye bamusibije ishuri, bigeraho arabacika.”
‘Zabayo’ ni urugero ku babyeyi basibya abana ishuri , bagira amanota mabi bakabahanisha ibihano bikarishye kandi aribo babigizemo uruhare.
Yagiye gushaka akazi ko mu rugo, nyirabuja nawe ntiyamworohera amumenaho amazi, aramutoteza byose bifite inkomoko ku babyeyi bababaye gito.
Kwizera avuga ko igihe umubyeyi atitaye ku burere bw’umwana nawe ubwe bimugiraho ingaruka na sosiyete muri rusange.
Ati “Iyo umwana yakuze nabi adafite uburere umubyeyi nawe bimugiraho ingaruka, iyo yibye niwowe aheraho, iyo arwaye indwara runaka ni wowe umuvuza.”
Ubusanzwe ikinamico ‘Umurage’ itambutsa ubutumwa bwibanda ku ngingo enye harimo guharanira uburenganzira bw’abana, kurwanya ihohoterwa rishingiye ku gitsina, kwigisha ubuzima bw’imyororokere ndetse no guharanira kugira imirire myiza.
Iyi kinamico inyuzwa kuri radiyo umunani mu rwego rwo gusakaza ubutumwa buyikubiyemo bukagera ku bantu benshi zirimo; Radio Rwanda; Radio 10; City Radio; Isango Star; Radio Salus; Radio Ishingiro; Radio Izuba na Radio Isangano.
muyobozi Mukuru w’Umurage Communication for Development, Kwizera Jean Bosco


text:
Uko wakwirinda guhinduka uruhu rwo mu maso iyo utwite
Hari abadamu benshi bahinduka ku ruhu rwo mu maso iyo batwite. Akenshi uruhu rutangira guhinduka guhera ku mezi ane . hagahinduka mu maso, mu ijosi, ndetse no kunda. Ibi ni bimwe mu byo wakora ukirinda guhinduka uruhu rwo mu maso mu gihe utwite.
Kwirinda kujya ku zuba cyane
Kwisiga amavuta arinda imirasire y’izuba mbere yo gusohoka
Kwambara ingofero mu gihe uri bujye ku zuba ryinshi
Irinde amavuta akesha uruhu kuko nyuma y’amezi atandatu umaze kubyara uzongera ugire uruhu rwawe
Irinde ibiryo birimo amavuta menshi nk’amafiriti.
Gukuraho ibirungo wisize( make up) buri munsi mbere yo kuryama ukoresheje ibikoresho byabugenewe
Kwisiga amavuta atuma uruhu ruba rutumagaye.
Guhinduka uruhu bigera ku bagore 70% batwite. Mu gihe utwite rero nabwo urakomeza ukita ku bwiza bw’uruhu rwawe.
Agasaro.com
photo : google
Ibitekerezo byanyu
-
Ndatwite. Mundangire amavuta basiga kunda kuko itangiye kunkurura uruhu rukandya nkishimagura.Nsigaho gikotoro mbere yo kuryama,ariko ku manywa nisiga ayamazi bisanzwe.hanyuma nanasadutse imyate, sinzi icyo mwamfasha
-
murakoze kutugira inama.njye nyuma yo kubyara nazanye amaribori menshi kunda none birashoboka ko yazavaho ?


text:
Imiterere ya paruwasi
Paruwasi Nkanga yashinzwe taliki 15/09/2012. Yaragijwe Bikira Mariya Umwamikazi wa Kibeho, umunsi mukuru wa paruwasi ukaba wizihizwa taliki 28 ugushyingo buri mwaka. Paruwasi Nkanga yavutse kuri paruwasi ya Rilima ari iya makumyabiri na karindwi (27) muma paruwasi agize arikidiyosezi ya Kigali.
Ifite amasantarali ane, atatu muri yo akaba aherere ye mu murenge wa Rweru indi mu murenge wa Gashora, na sikirisare imwe. Paruwasi Nkanga ituwe n’Abakristu gatolika 9,193 babatijwe. Ikaba iherereye mu karere ka Bugesera.
Urutonde rwa santrali n’imiryango remezo iyigize
1.Santarali Mwendo ifite imiryango remezo mirongo ine (40)
2.Santarali Nkanga ifite imiryango remezo mirongo ine n’irindwi (47)
3.Santarali Nyiragiseke ifite imiryango remezo cumi n’itandatu (16)
4.Santarali Kivusha ifite imiryango remezo cumi n’icyenda (19).
Clergé paroissial
1.Padiri Didier NIWENSHUTI (curé)
2.Padiri Alain Robert UMUHIRE (Vicaire)
Adresse
BP 442 Kigali
Tél. : 0788611002/0784519598
E-mail : paroissenkanga2012@gmail.com


text:
UTUNTU N’UTUNDI
Abagore bamaze amezi atanu baba mu nyanja ya Pacific kubera impanuka y’ubwato batabawe bakiri bazima
Abagore babiri bari kumwe n’imbwa zabo batabawe bakiri bazima nyuma yo kumara amezi atanu baba mu nyajya ya Pacific nyuma y’impanuka y’ubwato yatumye bwangirika ntibababasha kongera kubuyobora aho bajyaga ahubwo bwo bugakomeza kubazererana aho umuyaga ubwerekeje.
Aba bagore bitwa Jennifer Appel na Tasha Fuiava, n’imbwa zabo ebyiri ngo batabawe n’ingabo za Amerika zirwanira mu mazi. Ubu bari bamaze amezi atanu bazerera mu mazi bari mu bwato badashobora kubuyobora aho bashaka ahubwo buzenguruka mu mazi gusa.
Ku itariki 30 Gucurasi 2017 (hasize amezi hafi atanu), ni bwo ubwato aba bagore bari barimo bwagize impanuka iturutse ku kuba moteri ituma ubwato bugenda yaragize ikibazo bakananirwa kuyobora ubwato ngo babwerekeze aho bashakaga aho bashakaga kujya.
Aba bagore ngo bari bavuye muri Hawaii bajya ku kirwa cya Tahiti. Nyuma yo kubona ko icyo kibazo kibayeho, bigiiye inama yo kutava mu bwato ahubwo baraburetse bukajya bubatwara aho umuyaga ubwerekeje.
Aba bagore ngo babonye hashize amezi abiri nyuma y’igihe bari barapanze kugera Tahiti batangiye kwiheba bavuga ko amaherezo bazarohama, ndetse ngo bagerageje gutabaza ariko biranga, bagerageje kumenyekanisha ikibazo cyabo bakoresheje itangazamakuru ariko bakomeza kubura ubutabazi kuko ntawari kubatabara atazi aho bari dore ko na bo ubwabo batashoboraga kuba barangira umuntu aho bari kuko batabashaga kumenya aho bari.
Aba bagore bari basanzwe bamenyereye kugenda mu mazi (bari aba-Marine) ngo nta cyizere bari bafite cyo kuzabasha kugera ku butaka bakiri bazima. Bakomeje gutungwa n’ibyo kurya bari barinjiranye mu bwato birimo amafu, umuceri n’ibindi byo mu nganda birimo za biswi.
Ku bw’amahirwe, ubu bwato bw’aba bagore bwaje kugenda bugera ku nkengero buhagama ku bigunguru binini abarobyi bo muri Taiwan bakoreshaga baroba amafi maze batabaza ingabo za Amerika zirwanira mu mazi bazisaba ubutabazi.
Iyi nkuru ya CNN ikomeza ivuga ko nyuma yo gutabaza izi ngabo ngo hahise haboneka ubutabazi buturutse ku ishami ryazo rikorera ahitwa Ashland mu Buyapani zibasha kuhagera mu gihe gito.
Kuri uyu Wagatatu tariki 25 Ukwakira nibwo aba bagore batabawe n’izo ngabo basangwa bakiri bazima n’imbwa zabo. Uwitwa Appel akiva muri ubu bwato yashimye Imana agira ati: "Urakoze Mana kuko tubashije gutabarwa!" Arangije ashima ingabo zabarokoye ati: "turashimira uburyo bitangiye igihugu cyabo, bakijije ubuzima bwacu, umunezero n’ibitwenge twagize tubabonye byadusubijemo ubuzima."
Steven Wasson uyobora umutwe w’ingabo zagiye gutabara aba bagore yavuze ko bahora biteguye gutabara uwo ari we wese wahuye n’impanuka zo mu mazi no mu bihe byose.
Tasha Fuiava nyuma yo gutabarwa yari afite ibyishimo byinshi.
Jennifer Appel yashimiye ingabo zamutabaye.
Imbwa y’aba bagore na zo zasanzwe zikiri nzima


text:
Inkuru Nziza
Nahawe Ubugingo bw'Iteka?
Nahawe imbabazi? Nabona nte imbabazi zituruka ku Mana?
Bisobanura iki kwemera ko Yesu akubera umucunguzi wawe bwite?
Ni uwuhe mugambi uteganyijwe w'agakiza?
Umukristo bisobanura iki?
Kuba umukristo wavutse ubwa kabiri bisobanuye iki?
Amategeko ane y'umwuka ni ayahe?
Natunganira nte Imana?
Mbese Yesu ni we nzira yonyine rukumbi ijya mu ijuru?
Nshobora kwizera gute ko nzajya mu Ijuru nimara gupfa?
Mbese hari ubundi buzima nyuma y'urupfu?
Idini ryanjye nyakuri ni irihe?
Inzira y'agakiza y'Abaroma ni iki?
Isengesho ry'umunyabyaha ni iki?
Maze kwemera Yesu...ubu rero nkore iki?
Inkuru Nziza


text:
Muri 2013, nibwo Nyakubahwa Madamu Jeannette Kagame yatangije gahunda y’Imbonezamikurire y’abana bato nka gahunda igamije guteza imbere imikurire y’abana bakivuka kugeza ku myaka itandatu ndetse no guhugura uuryango rusange ku kwitaku mikurire y’abana.
Intego y’iyi gahunda ni ugufasha umwana kugira imikurire iboneye mu bwenge, mu gihagararo, n’umutekano mugihe imiryango yabo na sosiyete batuyemo bahuguwe kugira uruhare mu mikurire y’umwana binyuze mu kumwitaho.
Gahunda y’Imbonezamikurire y’abana bato ishyirwa mu bikorwa mu buryo bukurikira.
• Gahunda ikorerwa mu rugo mbonezamikurire rwabigenewe ( Kuva ku myaka 4 kugeza ku myaka 6 ).
• Gahunda y’imbonezamikurire y’abana bato ikorerwa mu rugo (Guhera umwana ukivuka kugeza ku myaka itatu).
• Gahunda y’imbonezamikurire y’abana bato ikorwa hasurwa imiryango (Umwana akivuka kugeza ku myaka itandatu).
• Guhugura ababyeyi ku bijyanye no kwiteza imbere binyuze mu mirimo mito ibyara inyungu (Income Generating Activities).
Umuryango Imbuto ushyira mu bikorwa gahunda y’Imbonezamikurire y’abana bato mu turere 10 aritwo: Gasabo, Nyarugenge, Gakenke, Nyamagabe, Nyabihu, Nyamasheke, Kayonza, Rwamagana, Ngoma na Gicumbi.
Gahunda yo guteza imbere umuco wo gusoma ni gahunda yatangijwe ku mugaragaro muri 2010 n’Umuryango Imbuto.
Ni gahunda yahawe insangamatsiko igira iti “ Uyu munsi ndi umusomyi, ejo nzaba umuyobozi” ( Today a reader, Tomorrow a Leader). Mu bukangurambaga bwo gusoma butegurwa nibura inshuro enye mu mwaka, bumaze umuryango Imbuto utegura inyandiko zigenewe itangazamakuru, imfashanyigisho ndetse n’ibindi bikenewe kugira ngo abana , ababyeyi n’abarimu bakangurirwe kugira umuco wo gusoma.
Iyi gahunda ifasha ababyeyi n’abarimu kugira ubumenyi bwo kugwiza urukundo rwo gusoma mu bana babo n’abanyeshuri bigisha, ndetse bakabaha n’ubumenyi bwo kumenya kwandika.
Ubukangurambaga kandi buba burimo amarushanwa yo gusoma no kwandika ndetse no guhemba abitwaye neza.
Muri 2005, binyuze mu buyobozi bwa Nyakubahwa Madamu Jeannette Kagame , Umuryango Imbuto watangije ubukangurambaga bwo guteza imbere uburezi bw’umwana w’umukobwa.
Muri ubwo bukangurambaga hakorwa igikorwa cyo guhemba abakobwa biswe ’Inkubito z’Icyeza’, bahemberwa ko batsinze neza ibizamini bya Leta bisoza ibyiciro by’amashuri abanza, icyiro rusange n’amashuri yisumbuye.
Kuva iyi gahunda yatangira, abakobwa basaga ibihumbi 4,000 bamaze guhembwa kubera gutsinda neza amasomo yabo. Bahabwa ibikoresho by’ishuri, igishoboro kibafasha gutangira gahunda yo kwizigamira kandi bagahabwa n’ amasomo y’ibanze ku ikoranabunga.
Gahunda yo kwishyurira amashuri urubyiruko rwiga mu mashuri yisumbuye yatangiye muri 2003 ifite intego yo gufasha abana baturuka mu miyango ikennye kugira ngo babashe gukomeza amasomo.
Abagenerwabikorwa b’iyi gahunda , buri wese abona ubufasha bugera ku madorali 300 ku mwaka, abafasha kwishyura amafaranga y’ishuri , kubona ubwishingizi bwo kwivuza ndetse no kubona ibikoresho by’ishuri.
Buri mwaka mu gihe cy’ibiruhuko, urwo rubyiruko ruhabwa amahugurwa mu mwiherero w’ibiruhuko rukigishwa ibijyanye n’ubuzima ndetse bahagabwa n’ubumenyi ku bijyanye n’ubukungu n’andi masomo abafasha kwiteza imbere, hagamijwe kubategura ngo bazabe abanyamwuga ndetse n’abantu babasha kwigira bo ubwabo.
Kuva iyi gahunda yatangira, abanyeshuri barenga 6000 bamaze gufashwa kwiga.
Ikigo cya Kacyiru gitangirwamo amahugurwa cyatangijwe muri 2012, gitegura amahugurwa agamije kongerera ubushobozi abatuye mu murenge wa Kacyiru ndetse n’ubumenyi kw’ikoranabuhanga .
Icyo kigo gifite ibikoresho bitandukanye, gikoreshwa nk’isomero kandi abakeneye internet y’ubuntu babasha kuyikoresha, iki kigo kigeza serivisi z’ikoranabuhanga ku bahaturiye.


text:
Nitwa Rwamwiza I. Jules Bonheur ariko nzwi cyane ku mazina y’ubuhanzi ya Jules Sentore. Navukivukiye mu gihugu cy’u Burundi ahitwa mu Ngangara, kuwa 10 Ukwakira 1989. Mvuka ndi imfura mu bana 2. Ndi mwene Christian B. na Fanny Umutako, uyu akaba ari umukobwa wa Sentore Athanase se wa Masamba Intore. Amashuri abanza nayize muri Ecole Primaire de Kacyiru, ayisumbuye nyiga i Nyanza muri Igihozo St Peter (Tronc Commun), nkomereza muri Solidality Academy, Gikondo. Nize HEG (Histoire Economy and Geography). Ku bijyanye n’amashuri makuru, nifuza kuzakomereza mu biyanye na muzika, (direct of music).
Impano y’ubuhanzi nayikuye kuri Sentore wandeze akantoza ubutore, guhamiriza, no kuririmba kuva mfite imyaka itanu. Kuririmba byari byarangoraga cyane kuva antoza ndetse rimwe na rimwe Sentore yajayaga angira inama ko mu gihe yabaga ari gucuranga ntajya nyurwa no kumuririmbira kuko yumvaga ntabishobora uko we yabyifuzaga. Ariko kumbwira ko ntabibasha byanteye umuhate wo gukomeza kwihata kuririmba nuko nza kuza kubigeraho.
Ibi byaje gutuma noneho mu gihe yabaga agiye kuryama yarampamagaraga akansaba ko namucurangira nkanamuririmbira.
Gutangira ubuhanzi bwanjye, natangijwe na Masamba amaze kubona ko nshoboye kuririmba nuko akajya antumira mu bitaramo arimo tugafatanya. Ahenshi twakunze kuririmbana ni nko muri Centre d’Echange Culturelle Franco-Rwandais, Serena Hotel n’ahandi henshi.
Indirimbo yanjye ya mbere naririmbye nkayishyira ku mugaragaro yitwa Umugambi Wayo nayikorewe na Producer Pastor P. Nayikoze mu rwego rwo gusobanura uburyo navutse nkanakuramo kuko mbibonamo nk’igitangaza cy’Imana.
Naje gukurikizaho n’izindi ndirimbo arizo : Nahinduwe Mushya, Ni Amararo (y’Imana) nakoranye na Athanase Sentore, Muraho Neza (mperuka gukorera amashusho) n’izindi nyinshi harimo n’izo ntibuka. Muri izi ndirimbo harimo n’ama Album menshi nagiye nyobora.
Mu ndirimbo nakoranye n’abandi bahanzi zagiye zimenyekana harimo iz’icyunamo nka Twibuke Twiyubaka, Turi Umwe (nanditse mfatanije na A6), Iwacu nakoranye na Jay Polly n’izindi.
Ndateganya ko umwaka utaha ngomba gukora album hanze, iyi niyo ntego yanjye ya mbere. Abafana banjye kandi mbijeje kuzabigaragariza mbinyujije mu bitaramo bitandukanye nzajya nkora, ahantu hatandukanye.
Reba Video
Urukundo
Jules Sentore
at 07:39
Labels: abahanzi nyarwanda, ibyamamare


text:
Ese niduhura n'inshuti n'abavandimwe mu ijuru tuzabamenya?
Ikibazo: Ese niduhura n'inshuti n'abavandimwe mu ijuru tuzabamenya?
Igisubizo: Benshi bavuga yuko ikintu cya mbere bazakora nibagera mu ijuru ari ukureba ababo bitabye Imana. Kandi koko, mu buzima bw'iteka ryose, tuzaba dufite igihe cyose cyo kubonana nabo. Ariko nanone, ntabwo bazaba ari bo ntumbero yacu mu ijuru: tuzahora duhugiye mu kuramya Imana no gutangarira ibyiza byo mu ijuru. Ubwo tuzahura n'abacu, tuzaganira byimazeyo ku buntu n'urukundo by'Imana, ndetse n'imirimo yayo itangaje. Tuzishimira cyane kandi byimazeyo kubasha kuramya Imana turi kumwe n'abizera bose, cyane cyane abo twakundaga ku isi.
None se Bibiliya hari icyo yaba ivuga kuri icyo kibazo? Umwami Sawuli yamenye Samweli ubwo umupfumukazi w'i Endori yahamushikiraga Samweli akamuvana mu bazimu (1 Samweli 28:8-17). Ubwo Dawidi yapfushaka ikibondo cye, yagize ati 'nzajya aho ari ariko we ntabwo azagaruka aho ndi' (2 Samweli 12:23). Dawidi yashakaga kuvuga ko mu ijuru azamenya uwo mwana we, nubwo yapfuye akiri uruhinja. Muri Luka 16:19-31, Aburahamu, Lazaro na wa mukire bose baramenyanye nyuma y'urupfu. Ubwo Yesu yahindurwaga akarabagirana, Mose na Eliya baramenyekanye rwose (Matayo 17:3-4). Muri izo ngero zose, Bibiliya isa naho ivuga ko twese tuzamenywa nyuma y'urupfu.
Bibiliya ivuga ko nitugera mu ijuru, 'tuzasa na we [Yesu] kuko tuzamureba uko ari' (1 Yohana 3:2). Nkuko iyi mibiri yacu twambaye hano ku isi twayikomoye kuri Adamu, iyo tuzazukana izaba isa n'iya Kristo (1 Abakorinto 15:47). 'Kandi nk'uko twambaye ishusho y'uw'ubutaka, ni ko tuzambara n'ishusho y'uw'ijuru' kuko uyu mubiri ubora ukwiriye kuzambikwa kutabora, kandi uyu mubiri upfa ukwiriye kuzambikwa kudapfa' (1 Abakorinto 15:49, 53). Nyuma yo kuzuka kwe, Yesu yamenywe n'abantu benshi (Yohana 20:16, 20, 21:12, 1 Abakorinto 15:4-7). Niba Yesu yaramenywaga mu mubiri we w'umuzuko, natwe rwose tuzaba tumenywa mu yacu.
Kuzongera kubona abacu badutanze mu rupfu ni ibyo kwishimira cyane, ariko Imana niyo izaba intumbero yacu mu Ijuru. Ibyari byo byose, mbega ibyishimo kuzongera kubona abacu mu ijuru, dufatanya kuramya Imana iteka ryose'.
English
Ese niduhura n'inshuti n'abavandimwe mu ijuru tuzabamenya?


text:
Ubuhamya bwa NDIRAMIYE Amos wacitse ururimi
Mama yatubyaye ari umugore wa kabiri atubyara yaramaze guhangayika bikomeye kuko yatubyaye nyuma y’imyaka 11 atabyara, muri iyo myaka mama yari ameze nabi kuko yasanze umugore wa mbere yaratwaye umugabo amasambu n’ibindi, ubwo twaje kuvukira muri ubwo buzima bubi turi abana 5
Twahuye n’ingorane nyinshi cyane dusanga kurya ari ikibazo gikomeye tubaho aruko twashatse imibereho, twabayeho turya nabi, tukiga nabi ndetse tukaryama nabi, urumva rero twakuye amaboko mu mufuka ndibuka ko nacuruje za voka, ibisheke n’ibindi kugirango mbone akenda
Ubwo rero naje gukura menya kwisengera ubwanjye kuko hari abantu bari bambwiye ko satani ashaka kuzankubitisha inkuba, ubwo nakomeje gusenga cyane ariko igihe kimwe nza kumva ikintu gikubise mu gutwi, kumbi ni ya nkuba ishaka kunkubita banjyana mu bitaro bakabura indwara, naje kurangiza secondaire njya I muhanga gushaka imibereho ndagenda inzara iranyica koko nkora akazi k’ubuyede nkabumba amatafari akameneka ntibampembe
Bwari ubuzima bubi ntabasha gusobanura kuko nari ntunzwe na supadipe gusa, I muhanga naje kuhava njya I Kigali naho ndahahangayikira cyane, inzara iranyica nta kintu na kimwe nabaga nariye, narakubititse cyane bishoboka, mbese Imana yarankaranze bifatika
Naje kujya gusaba akazi ko koza amasahane muri restaurant ndakabona nkajya noza amasahane bakampemba kurya ibiryo abakiriya basigaje, nabyukaga saa cyaenda z’ijoro nkoza akazi ndagakora cyane bigeze aho baza kumpemba ibihumbi bitanu numva mbaye umukire ariko ubwo nakomezaga gusenga Imana ngo izangirire neza inkize inzara
Ubwo naje gukomeza kubaho gutyo ariko ubuzima butangira kuza gacye gacye, ubuzima buraza numva ndakuze nkwiye umugore ariko ubwo hari uwo nari narikundiye ariko Imana inyereka undi ndetse impa n’amazina ye ibintu birakunda ntagiye muri byinshi ubukwe buraba uyu munsi wa none ndi umugabo ushima Imana
Ndashima Imana yagiye inkura ahantu hakomeye cyane ikankura mu buzima bubi ndibuka umunsi umwe nakoze impanuka ubwo nahuraga n’abanu babiri bari kurwana noneho bampuriza hagati bituma niruma ururimi ku buryo bukomeye kuko rwaracitse hasigara akantu k’akadodo gusa ndabibuka icyo gihe navuye amaraso menshi cyaneeee
Naratashye icyo gihe ntibanjyana kwa muganga ahubwo bandyamisha hasi bashaka imiti y’ikinyarwanda barambika ururimi neza ku buryo rutava aho ruri ubundi mara ibyumweru bibiri ntarya, nyuma y’abyo rero nibwo batangiye kujya bampa igikoma cyakonje bakanomba n’igishyimbo kimwe ubundi bagasuka
Ndibuka ko namaze amezi abiri yose ntabasha kuvuga kuko ntibyari kunkundira nyuma yho nabwo natangiye kuvuga ariko nkahora nta inkonda nyinshi cyane kandi ndi mukuru ndashimaImana y’amahoro yangiriye neza ikongera igateranya ururimi rwanjye nkagubwa neza
Imana ishimwe ku bw’ibyo yankoreye byose
Amen!
Src: Ibyishimo.com


text:
Gisagara: Umudugudu bubakiwe ngo watumye Viziyo 2020 ihinduka 2018
Abazatuzwa mu mudugudu w’icyitegererezo wa Ruhuha ho mu Murenge wa Mamba, bavuga ko viziyo 2020 bagiye kuyigeramo muri 2018, kubera ubwiza butatse uwo mudugudu bazaturamo.
Aya mazu ngo ni meza cyane, ku buryo mu buzima bwabo batari barigeze banarota kuzatura ahantu nk’aha.
Ni amazu 30, yubatse ku buryo ane ane afatanye (four in one). Uyarebera kure ubona abereye ijisho. Yubakishije amatafari ahiye, arimo n’ibirahure n’amadirishya kandi ubu ari gushyirwamo ibikoresho by’ibanze byo mu nzu, intebe, ibitanda n’imifariso.
Yitegereza inzu azaturamo, Vianney Nzagahimana yagize ati “Ibi bintu ni byiza cyane, biragaragaza ko ya viziyo 2020 bavuze tuzahagera igihe kitaragera.”
Virginie Mukeshimana wari utuye ku butaka bwubatsweho uyu mudugudu, ubu akaba na we yarahahawe inzu, avuga ko yari atuye mu kazu katari keza, none ngo ntiyiyumvisha ukuntu azatura mu nzu nziza nk’iyo yeretswe.
N’ibitwenge agira ati “N’ubu ntarayitaha mbona wagira ngo sinjye uzayijyamo. Rwose muri Ruhuha twabaho twabonye iterambere!”
Umusaza Innocent Mpitiye w’imyaka 66, na we yahawe inzu. Ibyishimo afite ngo ntibigira ingano, kuko byakumvwa n’uwabasha kureba mu mutima.
Impamvu ni uko amaze gukurwa muri nyakatsi yabaye mu icumbi, bukeye bimuyoboye yiyemeza kujya i Nyamata aho yabonye akazi ko kuragira inka. Umugore yashatse nyuma yo gupfakara we yatashye iwabo.
Aho amenyeye ko na we azahabwa inzu yaragarutse, asubirana n’umugore we, none ategereje igihe ibyishimo bye bizuzurira, yongeye kuba mu nzu itari icumbi.
Aya mazu azatuzwamo imiryango 120, igizwe n’abantu 544. Ni abatishoboye biganjemo abakuwe muri nyakatsi bakananirwa kongera kwiyubakira, n’abakene bari batuye ahantu habi.
Hari n’abari batuye aho uyu mudugudu wubatswe, na bo ariko babaga mu mazu bivugira ko ntaho yari ataniye na nyakatsi.
Umuyobozi w’Akarere ka Gisagara, Jérôme Rutaburingoga, avuga ko nibamara kuyataha bazaherekezwa kugira ngo bikure mu bukene bakomeze no kuyabamo asa neza. Gusa ngo bakwiye kumenya ko Leta itabakorera byose.


text:
Umutobe w’inkeri
Ibikoresho :
Amazi ml 100
Isukali garama 150
Inkeri garama 200
Ibishishwa by’indimu
Orange 1
Uko bikorwa :
Togosa amazi arimo isukari n’amacunga , inkeri n’ibishishwa by’indimu
Iyo wumvishe birimo isukari nyishi ushobora gushyiramo umutobe w’indimu 1
Bikure ku ziko ubishyire mu mashini yabugenewe ikamuremo umutobe neza
Iyo udafite iyo mashini uyungurura bisanzwe mu kayunguruzo
NB : uyu mutobe ukorwa umunsi uri buwukoresheho ntago uwuraza
Byatanzwe na Bachu shefu w ‘igikoni
photo : google


text:
Muri iyi ndirimbo 'Yeriko', umuhanzi Asa yumvikana aririmba aya magambo: "Uyu munsi ndatamba igitambo cyanjye, Yeriko iriduke. Ndazenguruka karindwi (7) bucece maze Yeriko iriduke. Ibyo bibazo byananiranye bizane, inzira ze zirenga 1000, wowe bizane dore umaze igihe kuri uyu musozi, wowe tuza maze urebe Yeriko iriduke. Ntakimunanira uyu munsi araseruka, ku munota wa nyuma rwose arashoboye. Gusuzugurwa, kwangwa n'abantu, ubupfubyi, kubura urubyaro n'ubushomeri,..reka Yeriko iriduke (...)"
UMVA HANO 'YERIKO' INDIRIMBO NSHYA YA ASA


text:
Impamvu zitera abayobozi b’amatorero kugwa
“Ahubwo umuntu wese yoshywa iyo akuruwe n’ibyo ararikiye bimushukashuka. Nuko iryo rari riratwita rikabyara ibyaha, ibyaha na byo bimaze gukura bikabyara urupfu.”(Yakobo1:14-15)
Ese niki gitera abayobozi b’amatorero kugwa, bakagwa kimwe nk’uko abandi bakristo bagwa? Ni uko bamwe bakururwa n’ibyo bararikiye bikabashukashuka, nuko iryo rari rigakura rikabyara ibyaha.
Reka turebere hamwe uko ibyaha byinjira bikagusha abantu:
Gutekerezako udashobora gukora ibyaha
“Nuko rero uwibwira ko ahagaze, yirinde atagwa.”( 1Abakorinto 10:12). Uyu murongo utubwirako n’ubwo ushobora gutekerezako uhagaze , ukwiye kwitonda kugirango utagwa.
“Kwibona kubanziriza kurimbuka, Kandi umutima wirarira ubanziriza kugwa.(Imigani16:18). Ubwibone bushobora kukuvugisha ngo “sinzasambana”, ntibizambaho , ariko ukwiye guca bugufi ukavuga ngo” kubw’ubuntu bw’Imana, sinzakora ibyaha, kandi nzabyirinda mbishobore”.
Hari byinshi byatuma ucika intege ukagwa ariko imbaraga zawe zikwiye kugaragarira ahari intege nke :
“Ni cyo gituma ku bwa Kristo nzishimira intege nke zanjye no guhemurwa, nzishimira n’imibabaro no kurenganywa n’ibyago. Kuko iyo mbaye umunyantege nke ari ho ndushaho kugira imbaraga.”(2Abakorinto 12:10)
Ntakindi kwibona kuzana uretse gukingura amarembo y’ubugoryi, bigahinyura ukuri. Kwemera ibyaha byawe n’intege nke zawe si inyundo igukubita mu mutwe ahubwo ni ijwi rihumuriza umutima wawe.
Kutabonera umwanya Imana
Akenshi dushyira Imana ku mwanya wa kabiri. Ariko nitugira ubuzima bw’isengesho bushyira Imana imbere bizaduhuza na yo kandi abantu bazabaho neza nibasenga. Igihe uretse gufata umwanya wo gusenga uba waguye. Birakomeye kuba wagwa igihe umwanya munini uwumara uri ku mavi usenga.
Ukwiye gufata umwanya ugakora ibyo ijambo ry’Imana rigusaba. Ukwiye kwihererana n’Imana, ukiga n’ijambo ryayo kandi ukaryubaha, bizongera ubusabane bwawe na yo kandi igukomeze. “Ariko rero mujye mukora iby’iryo jambo, atari ugupfa kuryumva gusa mwishuka”(Yakobo1:22)
Inshuro nyinshi uzabona abayobozi bagwa , ni uko baba batakigira umwanya w’isengesho mu buzima bwabo.
Kudakiranuka
Umwanzi ahora ashaka uko yadutandukanya no gukiranuka kw’Imana. Abenshi muri twe bongera gusubira mu byaha kuberako batacengeye ngo bamenye neza gahunda y’uburinzi bw’Imana binyuze mu kwera no gukiranuka kwayo.
Gukiranuka ni intwaro ikwiye kudukingira ibitero bya satani. “Muhagarare mushikamye mukenyeye ukuri, mwambaye gukiranuka nk’icyuma gikingira igituza.”(Abefeso6:14). Ikigero kidashyitse cyo gukiranuka kigutera gucika intege aho kwihana . Ibitekerezo byawe ntibishobora kuba byuzuye umwijima nurangiza wiringireko umucyo wa Kristo uzarasira ubuzima bwawe.
Abenshi bikundira kubaka umubano n’abo badahuje igitsina akenshi usenya
Aha abayobozi b’amatorero bakwiye kuhitondera cyane kandi aha hantu bakahitwara neza. Satani ntakwereka ibyabera muri gahunda yo guhura utanga inama, inama zimwe na zimwe zo mu biro, umubano wihariye, n’ibindi… Ashobora kukuyobya ukaba wagira indi mitekerereze mibi kandi ukumva uri mu murimo mwiza wo gufasha abandi.
Niba warashatse, ukaba ugikururwa n’abandi bantu cyangwa ukumva urakururwa n’izindi mbaraga, gerageza ushake uko wakwikura aho hantu. Ubusambanyi butangirira mu mushyikirano woroheje usanzwe. Biroroshye gukururwa , ejo ugatangira gushyikirana, ejo ugatangira kugira amahitamo mabi, ukazisaga wageze hasi waguye, wasambanye.
“Muzibukīre gusambana. Ibindi byaha byose umuntu akora bikorerwa inyuma y’umubiri, ariko usambana aba akoze icyaha cyo mu mubiri we.”(1Abakorinto6:18)
Kutita ku inshingano zawe
Inshingano zawe ntizikwiye kubazwa undi. Ukwiye kwita ku nshingano zawe kuko ari uburinzi kandi umutima wawe ukwiye kuba mu kubaha ijambo ry’Imana. Nukora inshingano zawe neza , bizakongerera uburinzi mu rugamba rwo kurwanya icyaha.
Satani akunda gukorera mu mwijima ngo atuyobye. Ariko uko ushyira imbaraga muku murwanya, niko uzabona imbaraga z’umwuka n’ubushobozi bwo kumwirinda.
Niba wendaga kugwa cyangwa wararangije kugwa, fata igihe wihane. Biravuna ariko bizabyara imbuto.
“Ariko nimutagenza mutyo muzaba mucumuye ku Uwiteka, kandi mumenye neza yuko icyaha cyanyu kizabatoteza.”(Kubara32:23)
Niwihana uzabona ubuntu bw’Imana, kandi umuntu wihannye ava mu byaha, agakora inshingano ze nta soni, nta gishyika cyangwa umujinya. Ukwiye gushaka ikiganza cy’Imana gikiza kuruta kubaho ukomerekeye hanze y’ubuntu bwayo.
Umuyobozi w’itorero akwiye kuba intangarugero, akayobora intama neza ,akazereka inzira igana ijuru, akazabirata nk’iminyago yakuye mu isi .
Sophie @ agakiza.org


text:
Uwo munsi wahariwe Umwana w’Umunyafurika wahujwe n’umunsi mpuzamahanga wo kurwanya imirimo mibi ikoreshwa abana, yombi yizihirizwa mu Murenge wa Nemba mu Karere ka Gakenke ku wa 16 Kamena 2018.
Madamu Jeannette Kagame yagabiye aba baturage izi nka mu gushyigikira gahunda yo kurwanya imirire mibi no kugwingira kw’abana.
Nyuma yo gushyikirizwa izo nka kuri uyu wa Gatatu, abaturage bashimiye Madamu Jeannette Kagame wabasubije icyizere cy’ubuzima, banishimira ko zigiye kubafasha mu kuzamura imibereho yabo n’ubukungu.
Umubyeyi witwa Yamfashije utuye mu mudugudu wa Kiruhura, Akagari ka Mucaca mu Umurenge wa Nemba, yabwiye Radio Rwanda ko yari afite abana babiri b’impanga bafite ikibazo cy’imikurire mibi, ariko kuba agabiwe iyi nka bagiye kubona amata nawe akabona ifumbire yo guhinga imboga.
Yagize ati “Wabonaga abana banjye batari gukura neza, ariko imirire yabo ubu igiye kuba myiza.”
Ubwo yari amaze gushyikiriza izi nka abaturage, Guverineri w’Intara y’Amajyaruguru, Gatabazi Jean Marie Vianney yabwiye IGIHE ko zizahindura imibereho y’abaturage ari nako barwanya imirire mibi.
Yagize ati “Ni inka nziza za kijyambere zizatanga umukamo mwiza, bakaba banabona amafaranga kandi bazoroza n’abandi nizibyara.”
Ubwo yari mu Karere ka Gakenke, Madamu Jeannette Kagame yibukije inzego zitandukanye zifatanya mu gushaka ibisubizo by’ibibazo bibangamiye uburenganzira bw’abana, anasaba ko mu igenamigambi uturere dukora hakongerwamo gahunda mbonezamikurire y’abana bato.
Yibukije abaturage ati “Nk’uko mubizi iyo umwana yitaweho mu myaka ibanza y’ubuzima bwe kuva agisamwa bimufasha gukura neza, afite igikuriro kijyanye n’ikigero cye, ubumenyi buhagije bujyanye n’ikigero cye, kwiga neza no kumenya kugenzura amarangamutima ye bitewe n’ibihe arimo, bityo umwana akitegura neza kuzaba umuntu mukuru uzagirira akamaro umuryango we n’igihugu.”
Akarere ka Gakenke kaza ku mwanya wa kabiri ku rwego rw’igihugu mu turere twagaragaje igwingira ry’abana, aho bagera kuri 46%.
Gushyikiriza abaturage inka bagabiwe byahuriranye no gusoza icyumweru cyahariwe ibikorwa by’umugore mu Ntara y’Amajyaruguru, cyateguwe hagamijwe gushaka ibisubizo by’ibibazo bibangamira iterambere ry’umuryango muri rusange.
Ni igikorwa cyari gifite insanganyamatsiko igira iti “Mugore bumbatira imibereho myiza y’umuryango wawe nka Mutima w’urugo, urashoboye.”


text:
Iburengerazuba: Basanga kuzirikana intwari byakajyane no kuzireberaho
Imbyino zaranze ibirori  Bakoze umutambagiro bafite amafoto y’intwari z’inyange Abaturage bo mu Turere dutandukanye tw’Intara y’Iburengerazuba basanga kuzirikana intwari bigomba More...
Rulindo: Mu cyumweru cyahariwe intwari abaturage Basabwe kutaba ibigwari.
Abaturage mu rugendo rwo kuzirikana ubutwari bw’abanyarwanda Tariki 22/01/2016 hatangijwe Icyumweru cyahariwe ibikorwa by’indashyikirwa by’intwari z’uRwanda, ku rwego rw’Akarere More...
Muhanga: Umudugudu wa Rutenga hari byinshi ukesha intwari z’u Rwanda
Abayobozi bitabiriye kwizihiza umunsi mukuru w’intwari Bamwe mu batuye umudugudu wa Rutenga mu Karere ka Muhanga barashimira ibyiza u Rwanda rumaze kugeraho rubikesha ubutwari bw’abitangiye igihugu More...
Kamonyi: Urubyiruko rurahamagarirwa gufatira urugero ku ntwari z’igihugu
Mu gihe mu gihugu hose bizihiza ku nshuro ya 21, umunsi w’Intwari z’igihugu uba buri tariki 1 Gashyantare, bamwe mu baturage b’akarere ka Kamonyi ngo basanga ari ngombwa ko abanyarwanda bafatira More...
Rwamagana: Abaturage basabwe gusigasira ibyiza byagezweho ku bw’Intwari
Mu birori byo kwizihiza Umunsi w’Intwari z’u Rwanda mu karere ka Rwamagana, byabaye tariki ya 01/02/2015, abaturage basabwe gusigasira ibyiza bamaze kugeraho birimo iterambere n’umutekano, More...
Huye: Félicité Niyitegeka yakuranye umutima wo gufasha
Aho niyitegeka felicite avuka Abaturanyi b’iwabo w’intwari Félicité Niyitegeka, bakaba ari n’abavandimwe be kuko abenshi bagira icyo bapfana mu miryango ya hafi cyangwa ya kure, bavuga More...
Urubyiruko rwaturutse Ngoma rwaje kwigira amateka y’intambara yo kubohoza u Rwanda ku Milindi w’intwari
Nkunzurwanda John yarari kubaha ikiganiro ku mateka yaranze urugamba rwo kubohoza u Rwanda Mu gihe hasigaye iminsi micye ngo abanyarwanda bose bizihize umunsi w’Intwari uba tariki ya 1/2/2015, urubyiruko More...
Kuba umunsi w’intwari wizihirijwe mu midugudu hari icyo bivuze ku baturage
Ntibyari bisanzwe ko umunsi w’intwari wizihirizwa mu Midugudu hirya no hino rwagati mu baturage. Kuba rero uyu munsi w’intwari wo mu mwaka wa 2012 wizihirijwe mu midugudu ngo hari icyo bivuze kuri More...


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Duhora tubwirwa n’inzobere mu buzima ko ibiyobyabwenge ari bibi ku buzima, bikarushaho kuba bibi cyane iyo bigeze ku mugore utwite, bitaretse n’umwana atwite.Nk’uko bisobanurwa ku rubuga rwa internet Aboutkidshealth.ca/en/resources, tukaba tugiye kugaruka kuri bene ibi ibyo biyobyabwenge bishobora kumerera nabi umugore utwite igihe abikoresheje.
a) Inzoga n'Umugore Utwite: inzoga ziri mu bintu bigira ingaruka mbi cyane ku mwana ukiri mu nda kuko zituma ikorwa ry’ingingo ze zihazaharira. Umwana ashobora kuvuka afite ibibazo by’umutima, amaguru, amaboko, ndetse no gukura k’ubwonko bwe kugahungabana.
b) Itabi n'Umugore Utwite: itabi rituma umwana adakura neza cyangwa akaba yavuka atagejeje igihe, rishobora kandi kumutera ibibazo by’umutima n’ibyo mu myanya y’ubuhumekero, gutitira intoki n’ibindi.
c) Marijuana n'Umugore Utwite: ituma umwana avukana ibiro bike, ashobora kuviramo imbere mu bwonko, kugira isukari nke mu mubiri ndetse n’umunyungugu wa karisiyumu ukaba muke.
d) Kokayine n'Umugore Utwite: ishobora gutuma inda ivamo, umwana ntakure neza mu nda, umwana kandi ashobora kuvukana umutwe muto.
Mubyeyi rero ubuzima bw’umwana utwite buri mu biganza byawe, itwararike rero wirinde ibiyobyabwenge bityo nawe umuhe amahirwe yo kuzagira ubuzima buzira umuze.


text:
Abakinnye karere si ngombwa kubasobanurira icyo “kwipasa muremure” bisobanura. Abakurikira umupira bo sinabibarusha. Si no mu mupira gusa ushobora no kwipasa muremure mu buzima busanzwe. Urugero ni ukujya mu kabari ufite gahunda n’inshuti iza kukugurira ugatumiza byeri ya nshuti yawe igahura n’ikibazo ntize telephone yawe ikazima. Wenda aho wavuga ko harimo n’ubudebe. Uwabivuga nutazi icyaka icyo ari cyo uretse ko ushobora gusanga nawe ari muri ba bantu batunga imodoka igira retorovizeri igura amafaranga aruta umushahara wabo. Uti uyu ni umusongarere. Ukavuga utyo utunze terefone ihenze kurusha moto kandi nta na mobayiro money irimo yo kwishyura urugendo rwo kuri moto rwa make. Ugasekwa nukodesha inzu y’ibihumbi magana ariko agahora yikopesha amakara kwa mama Mutesi. Nawe wakongeraho ingero niba wayotse [Kuyoka ni ukurishyira mu nkoranya mwongeraho ko ari ikiryogo. Eh! abuzukura bacu bazakeka ko kera mu gihe cy’abami b’abatafugenge habayeho ikiryogo ari cyo cyabyaye ikinyarwanda cyabo]
Umuntu yakwibaza ati igitera kwipasa muremure ni iki? Ese nuko umuntu aba yabuze ubundi buryo? Reka reka! Abantu dukunda ibituvuna nubwo tudakunda kubyemera. Mu mukino w’umupira w’amaguru uwipasa muremure aba yabaze nabi. Yabigira akamenyero akitwa umuswa. Ikindi kandi ntaba ashaka gukinisha abandi bakinnyi. Yumva ko ari we kamara. Nyamara agakoresha imbaraga nyinshi yiruka inyuma yigihombo.
Uyu munsi nafashe bisi iva kimironko njya mu mujyi mara isaha n’igice umushoferi azunguruka hose ashakisha umuhanda. Navuyemo ntaragera iyo njya nkomeza n’amaguru kuko ukwihangana kwanjye kungana n’ururo. Impamvu urugendo rwatinze nuko umuhanda bisi yari isanzwe inyuramo wagenewe abanyacyubahiro baturutse mu bihugu bitandukanye by’Afrurika baje kwitabira inama nkuru nyafurika kw’ishoramari. Sinanze abashyitsi rwose. Udasurwa aba ari umugome. Ariko na none dushyize mu gaciro, ndavuga ka kandi abayobozi bahora batubwira, hatumvikana ka kandi baciramo, kubuza abaturage uburenganzira bwo gukoresha imihanda yubatswe n’imisoro yabo ngo nugushimisha abashyitsi bangahe… ibyo ni ukubatesha agaciro! Nabisanisha na rya kandamiza rikorerwa abana ngo bicare hasi bahe intebe umushyitsi nkaho uwatumiye umushyitsi atigeze atekereza aho aza kumwicaza. Igisekeje kandi kinababaje nuko iyi nama igamije kwiga ku buryo abanyafurika twashyira hamwe ngo tuzamure ubukungu bw’umugabane yateje kandi izagukomeza guteza igihombo mu gihugu igihe cyose izamara. Urugero: umushoferi ko ataza kurenza amaturu abiri ku munsi araveresa iki itike ikiri kuri magana abiri mirongo itatu kandi aza kunywesha amavuta inshuro nyinshi ate n’umwanya ashakisha umuhanda nk’amazi yabuze aho atoborera? Umumotari wanyishyuje igihumbi aha magana atanu nawe akayatamo azenguruka Kigali ashakisha umuhanda iyi nama imumariye iki? Ibi murabona atari ukwipasa muremure? Si ubwa mbere, nubushije haba inama ihuza abakuru b’Afurika habaye ikibazo cyo kugenda. Ubu noneho byahumiye ku mirari kubera imvura. Ubwo uribaza gutonda umurongo muri gare ukanyagirwa utazi ko hari bisi iza kuboneka? Ese ubundi ko inama iba yateguwe amezi n’amezi mbere, kuki ntawatekereje ku buryo abaturage bazakomeza imirimo yabo batabangamiwe?
Ubwo hagati aho sinakubwira ibyongereza biba byaciye indimi ngo twahinduye Afurika. Byo nyine guharira umuhanda abantu mirongo na ukabuza uburenganzira bwa miriyoni na- nabyo wakagombye kubyibazaho. Niba ari imena bigeze aho ntimwabategera kajugujugu ko zihari? Iki kibazo Afurika iragihorana, abayobozi bafatwa nk’imana kandi bakagombye kuba abakozi b’abaturage. Nubwo ntawakopfora ngo avuge ko yabangamiwe n’amahitamo y’ubuyobozi si ukuvuga ko biba bitagaragara. Agahinda k’inkoko…
Icyo maze kubona muri iki gihugu ni uko imigambi myinshi ari myiza ariko ishyirwa mu bikorwa rya byinshi ntiriba ryizweho neza. Atari uko iyi mihanda mishyashya ntiyakabaye icukurwa uku bwije uko bukeye ngaho ngo fibre, ngaho ngo twabaze nabi tuyagure, ngaho ngo yatobotse; ngaho abaturage bahawe inka babuzwa kuragira… nibwo usanga mu Mushyikirano muzehe atonganya abayobozi nkaho ari abana bo mu mashuri abanza. Ibyo byose ni ukwipasa muremure. Kugira igitekerezo cyiza ntibihagije ngo ukore neza. Yego hamaze kubakwa byinshi mu myaka makumyabiri n’ine ishize ariko ntibihagije. Kubaga igihugu ni uguhozaho. Ikibazo gikomeye ni imyumvire y’abayobozi bamwe na bamwe. Nibaza ko iyo bumvise ijamba “kubaka” bahita batekereza amatafari. Wenda niyo mpamvu Kigali yubatse ariko ikaba ituwe na bake kubera ubushobozi. Ugasanga umucuruzi w’imyenda akodesha akumba ku madorari igihumbi kandi agurisha ishati kuri makumyabiri ku bakiriya bari mbarwa.
Ubu dufite ikibazo gikomeye cy’urubyiruko rufite ibitekerezo byubaka ariko kuko bitajyanye n’imitekerereze ishaje y’abayobozi bamwe na bamwe bigatuma bitwa ibipinga. Nimureke dupinge ntitugifite ubuzima bumwe. Iyo abenshi mwahaze ntimwibuka ko mwigeze gusabiriza. Mumbarize minisitiri w’urubyuruko niba nta soni agira iyo abashyitsi bamusabye aho bakwidagadurira akabura icyo abereka? Ese wa mugani, abaha akaradiyo ngo bumve ikinamico iyo bamusabye aho barebera za teyatere? Ese ayo madovize ni itegeko ko ajya mu ngagi gusa? Abahanzi ntibayakeneye ngo biteze imbere? Abafite utubari ntibayakeneye?
Niba koko umutekano ari wowe nkuko tubyemeza isi, kuki ntawe utekanye ku mufuka uretse abatuye mu duce tudasa n’ahandi? Nibaza ko tumaze gusirimuka ku buryo tutagikeneye kwiyerekana uko tutari. Kuba umuzungu avuga ko tuba mu bihuru, si ngombwa ko tubyuka twubaka amagorofa akarara amurika ijoro ryose ntawe amurikira kandi nyamara abenshi bakiri mu bihuru, wasanga icyihutirwa ari ukugira amazi n’amashanyarazi mu ngo zacu twese. Nidukomeza kwipasa muremure urubyiruko rw’ubu ruzagira akazi gakomeye ko gusana aho kongera itafari ku byubatswe.
Tworoherane kandi duhorane amahoro.
~Agafunguzo


text:
Abanyeshuri biga ku ishuri ryisumbuye rya Kabarondo mu Karere ka Kayonza basuye Urwibutso rwa Jenoside rwa Kigali ku Gisozi, basobanurirwa amavu n’amavuko ya Jenoside yakorewe Abatutsi muri Mata 1994 yahitanye abasaga Miliyoni mu gihe cy’iminsi 100.
Ku wa Gatanu tariki 28 Nzeri 2018, nibwo abanyeshuri bari kumwe n’abayobozi babo basuye ibice bitandukanye biri mu rwibutso rwa Jenoside ku Gisozi ahari imibiri y’abazize Jenoside irenga ibihumbi 25 , bibonera bimwe mu bikoresho gakondo byakoreshwaga hicwa Abatutsi, ndetse banasobanurirwa amavu n’amavuko ya Jenocide.
Abanyeshuri biga mu mwaka wa mbere basuye uru rwibutso, batangaje ko nyuma yo guhabwa isomo rirebana na Jenoside bakongeraho gusura urwibutso, ngo byabafashije kurushaho gusobanukirwa, ndetse no kumenya byimbitse ingaruka yateye u Rwanda .
Bamwe mu banyeshuri baganiriye n’ikinyamakuru Ukwezi bakimara gusura uru rwibutso bagaragaje ko gahunda yo gusura urwibutso bakaganirizwa ku mateka ari nziza kuko bibafasha kumenya byinshi batari bazi.
iUwitwa Deborah ufite imyaka 13yagize ati ”Mu ishuri twize isomo rivuga kuri Jenoside yo mu Rwanda, ubwo twarimo kuryiga batubwiraga ko tuzasura urwibutso maze tukareba ibyiciro Jenoside yakozwemo. Ubu nabibonye, nabonye uko yakozwe n’ibikoresho byakoreshwaga cyane cyane ibya gakondo."
Abanyeshuri biga mu mwaka wa mbere nibo batemberejwe Urwibutso rwa Jenoside rwa Kigali ku Gisozi
Akomeza avuga ko ibyo yabonye ku rwibutso byamusigiye isomo rikomeye, akaba yiyemeje kuzatanga umusanzu we mu guharanira ko itazongera kubaho ukundi haba mu Rwanda no ku isi yose.
Aba banyeshuri bahuriza ku kuba bababajwe cyane n’uburyo abana bagenzi babo bishwe urubozo muri Jenoside kandi bari inzirakarengane .
Umuyobozi w’ishuri ryisumbuye rya Kabarondo Theresphore Ninahazimana avuga ko iyi gahunda igamije kwereka abana ukuri, hanyuma yamara kukubona nawe akajya kwigisha abandi ndetse akanaboneraho guhindura ababyeyi bagifite ingengabitekerezo ya Jenoside.
Ati ”Mu ngo aho abana batuye baganirizwa byinshi. Niyo mpamvu natwe twereka umwana ukuri, tukahamugeza kandi tukamusaba no kuzajya kuganirira ababyeyi kubyo yabonye."
Aba banyeshuri banashyize indabo ku mva zishyinguyemo imibiri y’inzirakarengane zazize Jenoside


text:
Kuri uyu wa Gatandatu tariki 02 Ukuboza 2017 nibwo habaye igikorwa cyo gutaha ku mugaragaro aya matara akoresha ingufu ziva ku mirasire y’izuba mu karere ka Kayonza, umurenge wa Ndego mu midugudu itandukanye. Byabanjirijwe n’umuganda aho abakozi ba BRALIRWA bafatanyije n’abaturage bo mu murenge wa Ndego gutera ibiti cyane ko muri ako gace hagaragara ikibazo gikomeye cy’ibura ry’ibiti.
Abakozi ba Bralirwa n'abaturage bo muri Ndego babanje gukora umuganda wo gutera ibiti
Inzego zishinzwe umutekano zaje kwifatanya na Bralirwa mu muganda
Ubuyobozi bw’akarere ka Kayonza ndetse n’ubw’umurenge wa Ndego bwashimiye cyane BRALIRWA ku nkunga yabahaye, ifatanyije na Mobisol bakabagenera amatara akoresha ingufu z’imirasire y’izuba yatwaye akayabo ka Miliyoni Cumi n’eshanu z’amafaranga y’u Rwanda (15,000,000 Rwf)
Iki gikorwa cyatwaye amafaranga milliyoni cumi n'eshanu z'amanyarwanda
Umusaza Rukavu Sylivestre wahawe aya matara yabwiye Inyarwanda.com ko ashimira cyane ubuyobozi bwa BRALIRWA ndetse na Leta y’u Rwanda kuba bakomeza kubazirikana bakareba ibibazo bafite bakabikemura. Yagize ati “
Bampaye imirasire, ndishima cyane. Ari njye ari n’umucecuru wanjye mbere twakoreshaga agatadowa ubuzima bwacu bwose, hakaba n’ubwo twaburaga agapeterori tukamara igihe tuba mu kizima. Ariko ubu noneho ndakanguka naba mbuze ibitotsi nkafata Bibiliya yanjye nkasoma. Naranezerewe, twashimiye abaduhaye imirasire ndetse natwe turabasabira imigisha.”
Umusaza Gakwavu avuga ko yishimiye aya matara
Si uyu musaza gusa, n’abandi bahawe aya matara bashimira cyane BRALIRWA kuba yarabafashije kubamurikira ku bufatanye na Mobisol. Batunguwe cyane no kuba ibi byarakozwe n’uruganda bajyaga bumva ko rukora inzoga na Fanta gusa.
Abakozi ba BRALIRWA n'aba Mobisol basuye imwe mu miryango bahaye aya matara
Umwe mu bacecuru bakuze cyane wahawe aya matara nawe yaranezerewe cyane. Ubwo abakozi ba BRALIRWA na Mobisol ndetse n’ubuyobozi bwamusuraga yabagaragarije ibyishimo. Yabwiye Inyarwanda.com ko yishimiye cyane ibyo yakorewe “Nabashimye cyane kandi nashimiye umubyeyi wanjye Perezida Paul Kagame. Yarankoreye!Yarankoreye!...Nishimye, ndanezerewe, ibinezaneza byansaze. Umubyeyi yaduhaye ayo mashanyarazi…atuzanira abo muri BRALIRWA umucecuru arababonye… turabanezerewe cyane…”
Umucecuru ashimira cyane BRALIRWA na Perezida wa Repubulika y'u Rwanda
Umuyobozi wari uhagarariye BRALIRWA, Fredy yasobanuye zimwe mu mpamvu bahisemo guha amatara akoresha imbaraga zituruka ku mirasire y’izuba aba baturage bo mu murenge wa Ndego “Twatanze aya matara ku baturage bo mu murenge wa Ndego, duhereye ku bo mu cyiciro cya 1 cy’ubudehe. Nk’uko mwabibonye aho twagiye ntabwo amashanyarazi asanzwe arahagera…Twatoranyije uyu murenge kubera ko hari ibikorwa tuhafite bya BRAMIN, bitanga akazi mu mirima yacu…Twatangije umuganda wo gutera ibiti kuko aha hantu hameze nk’ubutayu hakeneye ibiti cyane. Twarebye imibereho y’abaturage baho kugira ngo abana bashobore kujya biga nijoro…batere imbere. Niyo nkunga yacu mu gufatanya na Leta kubateza imbere duha aya mashanyarazi imiryango dufatanyije na Mobisol isanzwe ikora ibijyanye n’ayo matara.”
Fredy umuyobozi muri BRALIRWA asobanura iby'iki gikorwa
BRALIRWA yageneye iyi mirasire imiryango itishoboye 283 yo mu murenge wa Ndego. Ikaba yarakoresheje amafaranga y’u Rwanda 15,000,000.
ANDI MAFOTO:
Itorero 'Utunyange' ryasusurukije abari aho
Umunyamabanga Nshongwabikorwa w'umurenge wa Ndego yishimiye igikorwa BRALIRWA yabakoreye
Umuyobozi wa BRALIRWA na Vice Mayor ushinzwe imibereho myiza y'abaturage mu karere ka Kayonza
Abakozi ba Bralirwa bafatanyije n'abaturage bo muri Ndego gutera ibiti
Abayobozi ba Bralirwa, Mobisol, Kayonza na Ndego basuye bamwe mu bagenerwabikorwa
Umuyobozi ushinzwe imibereho myiza y'abaturage mu karere ka Kayonza yashimiye cyane BRALIRWA
Imwe mu mirima ya BRAMIN
AMAFOTO: Iradukunda Disanjo_Inyarwanda Ltd.


text:
Umugabo Kibogo yari atuye ku ijuru, agategeka ibihari byose n' imvura. Umwami w' u Rwanda Mutara wa Yuhi, akagira umugaragu witwa Rutegaminsi.
Bukeye imvura irabura, amapfa aratera, ibintu byose biruma. Umunsi umwe Mutara agenda mu Rwanda rwe ahura na Kibogo, aramubaza ati: "Kibogo igituma imvura itagwa ni iki?" Ati: "Aho si wowe utuma itagwa, wowe utuye ku ijuru ?"
Mutara ageze iwe, ahamagara Rutegaminsi, amutuma kwa Kibogo ngo ajye kumubaza impamvu ituma imvura itagwa. Rutegaminsi aragenda, maze igitagangurirwa kiboha urudodo rukomeye, Rutegaminsi arugenderaho agera ku ijuru. Ahageze ijuru ryanga gukinguka; inkuba irakubita, ijuru rirakinguka Rutegaminsi arinjira. Ageze kwa Kibogo ati: "Ndashaka ubuhake." Bati: "Ngwino utwasirize inkwi." Rutegaminsi ati: "Ariko nazasa nagira, mbasabye umugeni hakiri kare" . Baramwemerera.
Rutegaminsi yemera umurimo wo kwasa inkwi. Buracya bamuha intorezo ngo najye kwasa urutare baza kumwereka. Rutegaminsi aragenda no ku rutare bamweretse, urutare arukubita intorezo, icyuma gisubira ku mutwe. Nuko inkuba iraza irarukubita ishyira imyase aho. Rutegaminsi abura imigozi yo guhambira imyase y' urutare. Agiye kubona, abona inzoka n' abana bayo biramubwira ngo birarambarara hasi maze abihambirize, agende nagera ku kibero cy' inzu kwa Kibogo, ashyire hasi zirukire mu nzu. Rutegaminsi arahambira arangije arikorera, aragenda; babona azanye imyase y' urutare.
Bukeye baramubwira ngo najye guhinga ishyamba kandi arimare; Rutegaminsi aragenda na none atazi uko ari bubigenze. Ahageze, ifuku ziraza ziti: "Reka tukwereke." Zirahayogoza. Baje basanga intabire hose, barumirwa ! Rutegaminsi ati: "Nimumpe umugeni." Bati: "Tuzamuguha ejo."
Bajya inama yo gutwikira mu nzu Rutegaminsi ngo apfe. Inzoka zirabyumva, ziragenda zibwira Rutegaminsi ngo yigire mu gikari, naho ubundi baramutwikira mu nzu. Rutegaminsi abonye bumaze kwira yigira mu gikari, inzu barayishumika bibwira ko aza guhiramo. Mu gitondo basanga yashashe mu muryango ariho aryamye, baratangara.
Barongera bajya indi nama, bati: "Noneho dukoranye abakobwa benshi turebe ko azamenya umukobwa twamugeneye uwo ari we, namuyoberwa tumumwime." Isazi ibyumva nk' ejo, ibarira Rutegaminsi, iti: "Maze uze kureba uwo ngwaho akanyiyama, ni we uza kuba ari uwawe, uze kumufata, uti: "Ndakurongoye."Bazana abakobwa, isazi igwa k’ uwa Rutegaminsi, aramufata aramujyana aramurongora.
Rutegaminsi amaranye n' umugore we iminsi itandatu aramubaza ati: "Ntiwandusha kumenya igituma imvura itakigwa?" Umugore aramusubiza ati "Ni Kibogo wayibitse, mu nzu ye hamanitse ingoma, maze iyo ngoma uwayikubitaho umurishyo imvura yagwa."
Rutegaminsi ahamagara umugaragu wa Kibogo aramubwira ati: "Genda unzanire ingoma ya Kibogo ndaguhemba". Umugaragu aragenda, asanga kwa Kibogo bose basinziriye, aratambuka azana ingoma buhoro, ayiha Rutegaminsi, maze ingoma ayikomaho umurishyo, ako kanya imvura iragwa.
Rutegaminsi aragenda ajya kubwira umwami Mutara wa Yuhi ko avuye kumanura imvura ku ijuru. Umwami aramushima, amugororera inka nyinshi amuha n' imisozi arayitwara.
Si jye wahera hahera umugani.
Kibogo na Rutegaminsi.
Labels: imigani y'ikinyarwanda
No comments:
Subscribe to: Post Comments (Atom)


text:
No mugihe bigoye ukwiye gutunga Kristo
“Nyamara ibyari indamu yanjye nabitekereje ko ari igihombo ku bwa Kristo, ndetse n’ibintu byose mbitekereza ko ari igihombo ku bw’ubutunzi butagira akagero, ari bwo kumenya Kristo Yesu. Ku bw’uwo nahombye ibyanjye byose, ndetse mbitekereza ko ari amase kugira ngo ndonke Kristo”(Abafilipi3:7-8)
Rimwe na rimwe hari igihe tugera mu bihe tukumva ubuzima n’ubutumwa bw’ubwami bw’Imana busa nk’aho budukomereye, bikagaragarako twera imbuto nke. Tugacika intege, tukumva twakabireka, tukumva turi twenyine .
Pawulo ntiyigeze yinubira ubuzima yaciyemo. Yagiye mu nzu y’imbohe ariko ntiyahwemye kwiringira Imana ahubwo ikiruta ibyo byose yishimiraga ibigeragezo yacagamo ndetse akabishimira Imana.
Kristo azi icyo ari cyo gutabwa, no kuba wenyine. Pawulo adushishikariza kwishimira mu mwami, ari byo kumva no kwishimira mu mwami Yesu : Uku niko kuramya nyakuri. Imibereho yacu yose ikwiye kurangwa n’ibyishimo n’ibyiringiro n’ amashimwe, tutitaye ku bihe bikomeye twaba turimo.
Intumwa pawulo yaravuze ati: “Nyamara ibyari indamu yanjye nabitekereje ko ari igihombo ku bwa Kristo, ndetse n’ibintu byose mbitekereza ko ari igihombo ku bw’ubutunzi butagira akagero, ari bwo kumenya Kristo Yesu. Ku bw’uwo nahombye ibyanjye byose, ndetse mbitekereza ko ari amase kugira ngo ndonke Kristo”(Abafilipi3:7-8)
Ntakintu na kimwe hano ku isi gikwiye kugereranwa n’ubutunzi buri mu kumenya Kristo nk’umwami wacu. Nta nshuti, inzu nziza, amafaranga cyangwa ubundi butunzi, imishinga duteganya gukora….. bishobora kuruta kumenya Kristo.
Niba twishimira mu Mwami tukamuhozaho amaso, tuzareka kwiyiringira ahubwo twiringire Imana. Tuzazinukwa kwiringira ibinyoma. Nitwihana tugashaka Imana, tukarizwa n’uko yatwongerera imbaraga mu ntege nke zacu, tuzabona ubushobozi bwo guhagarara mu kwizera twemye. Tuzakomeza gushyigikirana no guterana imbaraga umwe ku wundi kubwo gushaka ubutumwa bwiza. Tuzashobora no kwihanganira imibabaro kubwo gushaka Kristo.
Nitwishimira mu mwami, tuzagira ubushobozi bwo kujya mu bice nk’aho Yesu yagiye dushake abazimiye , abatawe, abakomeretse, abatagira aho baba, ababuze ibyiringiro, abakene ku mubiri no mu mwuka.
Nidushyira ubuzima bwacu muri Yesu, tuzashobora kumenya iwacu h’ukuri ko ari mu ijuru kandi ko umunsi umwe tuzabayo kandi tuvuge nka Pawulo ko kubaho ari Kristo no gupfa bikaba inyungu.
Sophie @agakiza.org


text:
Mu kagali ka Kivumu mu murenge wa Musambira w’ akarere ka Kamonyi hari abana babiri birera nyuma y’ uko ngo batawe na nyina witwa Ingabire Christine se akimara kugongwa n’ imodoka.Bamwe mu bazi aba bana bavuga ko nyina atabataye ahubwo bo bananiranye bakamucika.
Ibi ariko ntibabivugaho rumwe na bagenzi babo barimo n’ uwigeze kubacumbikira.
Bo bavuga ko uko byagenda kose umubyeyi uha agaciro umwana we, aba batamunanira, bityo bagasanga uyu mubyeyi ari we wananiranye.
Umwana afite uburenganzira bwo kurerwa, kuvuzwa, kwiga no kugira imibereho myiza, n’ ibindi.
Ubusanzwe uburenganzira bw’ umwana mbere na mbere burengerwa na Se, Nyina cyangwa umwishingizi we iyo ari impfubyi.Ubw’ aba bwo biragararagara ko muri iki gihe butari kurengerwa bitewe n’ uko uwakabaye aburengera mbere y’ abandi bose yitabye Imana, umukurikiye akaba atabari hafi, bukaba kandi butanarengerwa n’ umwishingizi kuko atari imfubyi zamaririje.


text:
Abaturage bo muri aka gace bashinjanya kuroga abantu barimo n’abana bato bagapfa mu gihe abandi bashinjwa kwihindura inyamaswa zirimo n’imbwa.
Mu nteko y’abaturage yo ku wa 9 Gashyantare 2018, yahuje abatuye mu midugudu itanu yo mu Kagari ka Mpinga muri Gikundamvura hari abavuzweho gukoresha amarozi bituma ubuyobozi bubafata.
Umuyobozi ushinzwe irangamimerere mu Murenge wa Gikundamvura, Ndamyimana Daniel yatangaje ko hari abaturage bashinja abandi amarozi.
Yagize ati “Nibyo koko ku wa Gatanu hari abaturage bagera kuri 20 bari baje ku murenge ariko ntabwo twabafunze, ahubwo twarabaganirije tubagira inama hanyuma turabareka barataha. Undi uri hano ku murenge ni umwe, abaturage bateye iwe mu rugo ku wa Gatandatu bavuga ko bari bumwice kubera ko bacyekaga ko yaroze umwana w’imyaka ibiri agapfa. Kuba tumufite rero si uko twamufunze ahubwo ni ukugira ngo arindirwe umutekano.”
Yakomeje agira ati “Bariya 20 twasanze nta gihamya ariko abaturage barabashinja bati uyu yihindura imbwa, uyu yihindura inyamaswa runaka, uriya ni umurozi yaroze kanaka arapfa mbese usanga ari ikibazo kuko hari nk’umuntu ushinjwa n’abaturage hafi ya bose batuye mu mudugudu. Kubahamagara bakaza hano ku murenge tukabaganiriza bituma niyo yaba aroga koko ashobora guhita abireka kuko aba abona ko yamenyekanye.”
Ndamyimana avuga ko hari abaturage bashaka kwihorera bakajya gushaka amarozi ngo bihimure.
Ati “Hari abatubwira ko bajya gucisha uburozi i Burundi kugira ngo bazihorere ku babarogeye. Ubu rero icyo turimo gukora ni ugukorana inama n’abaturage tukabakangurira kujya bajya kwa muganga igihe barwaye, aho guhita banzura ko barozwe kuko muganga wenyine niwe wemeza ko umuntu yarozwe cyangwa atarozwe.”
Mu myaka itandatu ishize mu Murenge wa Gikundamvura hakomeje kuvugwa ikibazo cy’amarozi, ndetse bamwe barwara ntibajye kwa muganga bakajya mu bavuzi ba gakondo abandi bakayoboka iy’amasengesho bavuga ko barozwe.
Mu bice by’igihugu bihana imbibi n’u Burundi na Repubulika Iharanira Demokarasi ya Congo havugwa abantu bakoresha amarozi ndetse n’abihindura inyamaswa bagamije kurinda imitungo yabo, kwihorera ku bo bafitanye inzigo n’ubundi bwirinzi; bivugwa ko amarozi menshi aturuka mu bihugu by’ibituranyi.
Amafoto: TV1